open-index/open-wikipedia-markdown huggingface dataset:
സിന്ധുതായി സപ്കാൽ

അനാഥരായ കുട്ടികളുടെ സംരക്ഷണത്തിനും ഉന്നമനത്തിനുമായുള്ള പ്രവർത്തനങ്ങളിലൂടെ അറിയപ്പെടുന്ന ഒരു ഇന്ത്യൻ സാമൂഹ്യപ്രവർത്തകയായിരുന്നു **സിന്ധുതായി സപ്കാൽ**(ജനനം: 14 നവംബർ 1948). *അനാഥരുടെ അമ്മ' എന്ന് വിശേഷിപ്പിക്കപ്പെടുന്നു.2021ൽ സോഷ്യൽ വർക്ക് വിഭാഗത്തിൽ [[പത്മശ്രീ]] പുരസ്‌കാരം ലഭിച്ചു.

==ആദ്യകാലജീവിതം==
1948 നവംബർ 14-ന് മഹാരാഷ്ട്രയിൽ വാർധ ജില്ലയിൽ പിംപ്രി മേഘെീന്ന ഗ്രാമത്തിലെ ഒരു ദരിദ്രകുടുംബത്തിൽ ജനിച്ചു. അമ്മയുടെ എതിർപ്പുണ്ടായിട്ടും അച്ഛൻ അഭിമാൻജി സാഠെ മകളുടെ വിദ്യാഭ്യാസത്തെ പിന്തുണച്ചു. കാലി മേയ്ക്കാൻ എന്ന പേരിൽ വീട്ടിൽ നിന്നിറങ്ങുകയും സ്കൂളിലെത്തി സ്ലേറ്റിന് പണമില്ലാത്തതിനാൽ മരത്തിന്റെ ഇലകളിലെഴുതി പഠിക്കുകയും ചെയ്തു. ദാരിദ്ര്യം, കുടുംബത്തിലെ ചുമതലകൾ, നേരത്തേയുള്ള വിവാഹം എന്നീ കാരണങ്ങളാൽ നാലാം തരത്തിന് ശേഷം പഠനം നിർത്തേണ്ടിവന്നു.

പത്താം വയസ്സിൽ തന്നെ മുപ്പത്കാരനായ ശ്രീഹരി സപ്കാലുമായുള്ള വിവാഹം നടന്നു. 20 വയസ്സായപ്പോഴേക്കും 3 ആൺകുട്ടികളുടെ അമ്മയായിക്കഴിഞ്ഞിരുന്നു.

==തെരുവിലേക്ക്==
ഗ്രാമവാസികളിൽ നിന്നും ശേഖരിച്ച ചാണകവറളികൾ, അവർക്ക് പണം നൽകാതെ, വനം വകുപ്പുമായി ഒത്തുചേർന്ന് കച്ചവടമാക്കിയിരുന്ന ഒരു പ്രമാണിക്കെതിരെ സിന്ധുതായി പ്രക്ഷോഭം നടത്തി. ഇതേത്തുടർന്ന് പ്രശ്നത്തിൽ ജില്ലാകളക്ടർ ഇടപെടുകയുണ്ടായി. ഇതിൽ കുപിതനായ പ്രമാണി, 9 മാസം ഗർഭിണിയായിരുന്ന സിന്ധുതായിയെ ഉപേക്ഷിക്കുവാൻ ഭർത്താവ് ശ്രീഹരിയെ നിർബന്ധിതനാക്കി. 1973 ഒക്റ്റോബർ 14-ന് ഒരു കാലിത്തൊഴുത്തിൽ അവർ ഒരു പെൺകുഞ്ഞിന് ജന്മം നൽകി. കിലോമീറ്ററുകക്കകലെയുള്ള തന്റെ അമ്മയുടെ വീട്ടിലേക്ക് തനിയെ നടന്നെത്തിയെങ്കിലും തിരസ്ക്കരിക്കപ്പെട്ടു.

തുടർന്ന് ജീവിക്കാനായി റെയിൽ‌വേ പ്ലാറ്റ്ഫോമിലും മറ്റും ഭിക്ഷയെടുത്തു തുടങ്ങിയ അവർ തെരുവിലുപേക്ഷിക്കപ്പെട്ട കുട്ടികളുടെ കഷ്ടതകൾ നേരിട്ടറിഞ്ഞു. അനാഥക്കുട്ടികളെ അവർ ദത്തെടുക്കുകയും ഭിക്ഷാടനത്തിലൂടെ അവരെ കൂടി പോറ്റുകയും ചെയ്തു. തന്റെ സ്വന്തം മകളോട് പക്ഷപാതം തോന്നുന്നത് ഒഴിവാക്കാനായി ആ കുട്ടിയെ അവർ ശ്രീമന്ത് ദഗ്ദു സേഠ് ഹല്‌വായി എന്ന ട്രസ്റ്റിന് നൽകി.

==സാമൂഹ്യപ്രവർത്തനം==
അനാഥർക്കായി ജീവിതം തന്നെ ഉഴിഞ്ഞുവച്ച സിന്ധുതായി 'മായി' (അമ്മ) എന്ന് വിളിക്കപ്പെട്ടു. 1050-ൽല്പരം കുട്ടികളെ അവർ ദത്തെടുത്ത് സംരക്ഷിച്ചു. ഇന്ന് 243 മരുമക്കളും 1000-ൽല്പരം ചെറുമക്കളുമടങ്ങുന്ന കുടുംബമാണ് അവരുടേത്. അവർ വളർത്തിയ കുട്ടികളിൽ ഡോക്ടർമാർ, വക്കീലന്മാർ തുടങ്ങി നിരവധി അഭ്യസ്തവിദ്യരുണ്ട്. അവരിൽ ചിലർ - സിന്ധുതായിയുടെ സ്വന്തം മകളടക്കം - സ്വന്തമായി അനാഥാലയങ്ങളും നടത്തുന്നു.

മഹാരാഷ്ട്രാ സംസ്ഥാന ഗവണ്മെന്റിന്റെ [[അഹില്യാബായി ഹോൾക്കർ]] പുരസ്ക്കാരമടക്കം 270-ലേറെ പുരസ്ക്കാരങ്ങൾ നേടിയിട്ടുണ്ട്. ഇവരുടെ ജീവിതത്തെ ആധാരമാക്കി 2010-ൽ [[ആനന്ദ് മഹാദേവൻ]] സംവിധാനം ചെയ്ത *മീ സിന്ധുതായി സപ്കാൽ'' (ഞാൻ സിന്ധുതായി സപ്കാൽ) എന്ന മറാഠി ചലച്ചിത്രം പുറത്തിറങ്ങി.

## സ്ഥാപനങ്ങൾ
* സന്മതി ബാൽ നികേതൻ, ഹഡപ്സർ, പൂന
* മമത ബാൽ സദൻ, കുംഭാർവാലൻ, സാസ്‌വാഡ്
* മായി'സ് ആശ്രം, ചിഖൽദാര, അമരാവതി
* അഭിമാൻ ബാൽ ഭവൻ, വാർധ
* ഗംഗാധർ ബാബ ഛത്രാലയ, ഗുഹ
* സപ്തസിന്ധു മഹിളാ ആധാർ, ബൽസൻഗോപൻ ആണി ശിക്ഷൺ സംസ്ഥാ, പൂന

## അവലംബം

## പുറത്തേക്കുള്ള കണ്ണികൾ
* മീ സിന്ധുതായി സപ്കാൽ, ഐ.എം.ഡി.ബി.
* റെഡ്റിക്ഷാ.കോം 

വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:1948-ൽ ജനിച്ചവർ
വർഗ്ഗം:2022-ൽ മരിച്ചവർ
വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
ജെയിംസ് വാൻ

ഒരു മലേഷ്യൻ ആസ്ട്രേലിയൻ ചലച്ചിത്ര നിർമ്മാതാവും സംവിധായകനും രചയിതാവുമാണ് **ജെയിംസ് വാൻ**. (ജനനം: 2 ഫെബ്രുവരി 1977) ഭയാജനക ചലച്ചിത്രങ്ങൾക്ക് പ്രസിദ്ധനായ ജെയിംസ് വാനാണ് സോ ചലച്ചിത്ര പരമ്പരയിലെ ആദ്യ ചലച്ചിത്രം സംവിധാനം ചെയ്തതും ബില്ലി എന്ന സോയിലെ കേന്ദ്രകഥാപാത്രത്തെ സൃഷ്ടിച്ചതും. ഡെഡ് സൈലൻസ്, ഡെത്ത് സെന്റൻസ്, ഇൻസിഡിയസ്, ഇൻസിഡിയസ്: ചാപ്റ്റർ 2, ദ കോൺജൂറിങ്ങ് , ദ കോൺജൂറിങ്ങ് 2 എന്നിവയാണ് ജെയിംസ് വാൻ സംവിധാനം ചെയ്ത മറ്റു പ്രമുഖ ചലച്ചിത്രങ്ങൾ. ഫാസ്റ്റ് ആൻഡ് ഫ്യൂരിയസ് പരമ്പരയിലെ ഏഴാം ചലച്ചിത്രമാണ് നിലവിൽ വാൻ സംവിധാനം ചെയ്തുകൊണ്ടിരിക്കുന്നത്. 2015ൽ ഈ ചലച്ചിത്രം പുറത്തിറങ്ങും. സ്വന്തം ചലച്ചിത്രങ്ങളുടേതുൾപ്പെടെ നിരവധി ചലച്ചിത്രങ്ങളുടെ രചനയും നിർമ്മാണവും വാൻ നിർവഹിച്ചിട്ടുണ്ട്.

## ചലച്ചിത്രങ്ങൾ

## അവലംബം

## പുറംകണ്ണികൾ
*
കാർല ബ്രൂനി സർക്കോസി

ഇറ്റാലിയൻ - ഫ്രഞ്ച് ഗായിക, ഗാനരചയിതാവ്, മുൻ ഫ്രഞ്ച് പ്രസിഡന്റ് നിക്കോളാസ് സർക്കോസിയുടെ പത്‌നി എന്നീ നിലകളിൽ അറിയപ്പെടുന്ന വനിതയാണ് **കാർല ബ്രൂനി സർക്കോസി** (ജനനം - 23 ഡിസംബർ 1967). സിയറ്റ് ടയർ നിർമ്മാണ കമ്പനിയുടെ സ്ഥാപകൻ വിർജീനിയോ ബ്രൂനി ടെഡെഷി കാർല ബ്രൂനിയുടെ മുത്തച്ഛനാണ്.

ആദ്യകാല മോഡൽ ആയിരുന്ന കാർല ബ്രൂനി സംഗീത രംഗത്തേക്ക് ശ്രദ്ധതിരിച്ചതോടെ 1997-ൽ ഫാഷൻ - മോഡലിംഗ് മേഖലയിലെ പ്രവർത്തനങ്ങൾ 
അവസാനിപ്പിച്ചു. 2002 ൽ കാർല ബ്രൂനി അരങ്ങേറ്റം കുറിച്ച ക്യുൽകുൻ മേഡി (Quelqu'un m'a dit) എന്ന ആൽബം ഫ്രഞ്ച് മാതൃഭാഷയായുള്ള രാഷ്ട്രങ്ങളിൽ വളരെ പ്രശസ്തമാവുകയും, ആ ആൽബത്തിലെ ഗാനങ്ങൾ വിവിധ ഹോളിവുഡ് സിനികളിൽ സ്ഥാനം പിടിക്കുകയും ചെയ്തിട്ടുണ്ട്.

## അവലംബം

വർഗ്ഗം:1967-ൽ ജനിച്ചവർ
വർഗ്ഗം:പ്രമുഖവ്യക്തികളുടെ ജീവിതപങ്കാളികൾ
അനന്യ ചാറ്റർജി

ഒരു ബംഗാളി ചലച്ചിത്രനടിയാണ് **അനന്യ ചാറ്റർജി**. 2010ലെ മികച്ച നടിക്കുള്ള ദേശീയപുരസ്കാരം നേടിയിട്ടുണ്ട്.

## സിനിമകൾ

## പുരസ്കാരം
*മികച്ച നടിക്കുള്ള ദേശീയപുരസ്കാരം(2009)
## അവലംബം


വർഗ്ഗം:ജനുവരി 16-ന് ജനിച്ചവർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ബംഗാളി ചലച്ചിത്രനടിമാർ
മരിയ ഡെ ലൂർദ് പിന്റാസിൽഗോ

**മരിയ ഡെ ലൂർദ് റൂയിവോ ഡ സിൽവ ഡെ മാറ്റോസ് പിന്റാസിൽഗോ**,ജി.സി.സി.,ജി.ഐ.സി.എച്ച്. (); (അബ്രാന്റെസ്, സാവോ ജൊആവോ ബാപ്റ്റിസ്റ്റ, 1930 ജനുവരി 18 – ലിസ്ബൺ, 2004 ജൂലൈ 10) പോർച്ചുഗലിന്റെ പ്രധാനമന്ത്രിയായിരുന്ന ഏക വനിതയായിരുന്നു. യൂറോപ്പിൽ പ്രധാനമന്ത്രി സ്ഥാനത്തെത്തുന്ന മൂന്നാമത്തെ വനിതയും മരിയയാണ്. മാർഗരറ്റ് താച്ചർ ഈ സ്ഥാനത്തേയ്ക്ക് തിരഞ്ഞെടുക്കപ്പെട്ട് രണ്ടു മാസത്തിനുശേഷമാണ് മരിയ ഈ സ്ഥാനത്തെത്തിയത്.

## അവലംബം

വർഗ്ഗം:പോർച്ചുഗലിന്റെ പ്രധാനമന്ത്രിമാർ
വർഗ്ഗം:വനിതാ പ്രധാനമന്ത്രിമാർ
വർഗ്ഗം:1930-ൽ ജനിച്ചവർ
വർഗ്ഗം:2004-ൽ മരിച്ചവർ
എലിസബത്ത് ഡൊമീഷ്യൻ

1975 മുതൽ 1976 വരെ മധ്യ ആഫ്രിക്കൻ റിപ്പബ്ലിക്കിന്റെ പ്രധാനമന്ത്രിയായിരുന്നു  **എലിസബത്ത് ഡൊമീഷ്യൻ** (1925 &ndash; 26 ഏപ്രിൽ 2005). നാളിതുവരെ ഈ സ്ഥാനം വഹിച്ച ഒരേയൊരു സ്ത്രീയാണ് ഡൊമീഷ്യൻ.

മൂവ്മെന്റ് ഓഫ് സോഷ്യൽ എവല്യൂഷൻ ഓഫ് ബ്ലാക്ക് ആഫ്രിക്ക(എം.ഇ.എസ്.എ.എൻ.) എന്ന സംഘടനയിലൂടെയാണ് ഡൊമീഷ്യൻ രാഷ്ട്രീയത്തിൽ പ്രവേശിച്ചത്. അക്കാലത്ത് രാജ്യത്ത് നിയമസാധുതയുള്ള ഒരേയൊരു രാഷ്ട്രീയകക്ഷിയായിരുന്നു ഇത്. 1972-ൽ ഡൊമീഷ്യൻ ഈ കക്ഷിയുടെ വൈസ് പ്രസിഡന്റായി. 1975 ജനുവരി 2-ന്, ഏകാധിപതിയായിരുന്ന ഷാങ്-ബെദൽ ബൊക്കാസ്സ ഒരു പുതിയ ഭരണകൂടം സ്ഥാപിക്കുകയും പ്രധാനമന്ത്രി എന്ന തസ്തിക രൂപീകരിക്കുകയും ചെയ്തു. പിന്നീട് ഡൊമീഷ്യനെ പ്രധാനമന്ത്രി സ്ഥാനത്ത് നിയമിച്ചു. ഒരു ആഫ്രിക്കൻ രാജ്യത്തിന്റെ പ്രധാനമന്ത്രിയായ ആദ്യ വനിതയായിരുന്നു ഡൊമീഷ്യൻ.

ബൊക്കാസ്സ സ്വയം ചക്രവർത്തിയായി അവരോധിക്കുന്നതിന്റെ സാധ്യതകൾ ചർച്ച ചെയ്യാൻ തുടങ്ങിയശേഷം ഡൊമീഷ്യനും ബൊക്കാസയും തമ്മിലുള്ള ബന്ധം ഉലയാൻ തുട‌‌ങ്ങി. ഡൊമീഷ്യൻ ഈ പദ്ധതികൾ പരസ്യമായി തള്ളിക്കളഞ്ഞു. ഇതെത്തുടർന്ന് ഡൊമീഷ്യനെ പുറത്താക്കുകയും 1976 ഏപ്രിൽ 7-ന് കാബിനറ്റ് പിരിച്ചുവിടുകയും ചെയ്തു. 1979 സെപ്റ്റംബറിൽ ബൊക്കാസ്സ ചക്രവർത്തിയെ പുറത്താക്കിയശേഷം ഡൊമീഷ്യനെ അറസ്റ്റ് ചെയ്യുകയും ബൊക്കാസ്സയുടെ തട്ടിപ്പുകൾ മറച്ചുവച്ചകുറ്റത്തിന് വിചാരണ ചെയ്യുകയും ചെയ്തു. കുറച്ചുനാൾ ജയിലിൽ കഴിഞ്ഞ ഡൊമീഷ്യനെ 1980-ലെ വിചാരണയ്ക്കുശേഷം രാഷ്ട്രീയത്തിൽ തിരിച്ചുവരുന്നത് തടഞ്ഞു. എങ്കിലും മുൻകാല രാഷ്ട്രീയ നേതാവ്, വ്യവസായി എന്നീ നിലകളിൽ ഡൊമീഷ്യൻ ഒരു പ്രധാന വ്യക്തിയായി തുടർന്നു.
## അവലംബം

വർഗ്ഗം:1925-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:വനിതാ പ്രധാനമന്ത്രിമാർ
വർഗ്ഗം:മദ്ധ്യ ആഫ്രിക്കൻ റിപ്പബ്ലിക്ക്
കരൊലിന കോസ്റ്റ്നർ

2014 ഒളിമ്പിക്സിലെ ഫിഗർസ്കേറ്റിങ് വിഭാഗത്തിലെ വെങ്കലമെഡൽ ജേതാവാണ് **കരൊലിന കോസ്റ്റ്നർ** (*Carolina Kostner*). 1987 ഫെബ്രുവരി 8 ന് ഇറ്റലിയിൽ ജനിച്ച ഇവർ 2012 ലെ ലോകചാമ്പ്യൻ, 2007-2008, 2010, 2012-2013 വർഷങ്ങളിലെ യൂറോപ്യൻ ചാമ്പ്യൻ, 2011 -ലെ ഗ്രാന്റ്പ്രിക്സ് ഫൈനൽ ചാമ്പ്യൻ; കൂടാതെ (2005, 2008, 2011, 2013) വർഷങ്ങളിലെ ലോക ചമ്പ്യൻഷിപ്പു മെഡലുകൾ, 2006, 2009, 2011, 2014 തുടങ്ങിയ വർഷങ്ങളിലെ യൂറോപ്യൻ ചാമ്പ്യൻഷിപ്പുകൾ, 2007, 2008, 2010 വർഷങ്ങളിലെ ഗ്രാന്റ്പ്രിക്സ് ഫൈനലുകൾ, 2003-ൽ ലോക ജൂനിയർ വെങ്കല മെഡൽ എന്നിവയും കരസ്ഥമാക്കിയിട്ടുണ്ട്. ഇതിനെല്ലാമ്ം പുറമെ ഏഴു പ്രാവശ്യം ഇറ്റാലിയൻ ദേശിയ ചാമ്പ്യനുമായിരുന്നു.
## അവലംബം


വർഗ്ഗം:ഒളിമ്പിക് മെഡൽ ജേതാക്കൾ
രേഖ ഭരദ്വാജ്

2011-ൽ പുറത്തിറങ്ങിയ *ഇഷ്കിയ* എന്ന ഹിന്ദി ചിത്രത്തിലെ ഗാനാലാപനത്തിന് ഏറ്റവും നല്ല പിന്നണിഗായികയ്ക്കുള്ള ദേശീയപുരസ്കാരം നേടിയ ഇന്ത്യൻ ചലച്ചിത്രപിന്നണിഗായികയാണ് **രേഖ ഭരദ്വാജ് ** *Rekha Bhardwaj*.  *സാത് ഖൂൻ മാഫ്* എന്ന ചിത്രത്തിലെ ഡാർളിങ് എന്ന ഗാനത്തിന് ഏറ്റവും നല്ല പിന്നണിഗായികയ്ക്കുള്ള ഫിലിംഫെയർ പുരസ്കാരം ഉഷാ ഉതുപ്പുമായി പങ്കിട്ടു. രണ്ട് ഫിലിം ഫെയറും ഒരു ദേശീയ അവാർഡും അവർക്ക് ലഭിച്ചിട്ടുണ്ട്.  ഹിന്ദിക്ക് പുറമേ ബംഗാളി, മറാത്തി, പഞ്ചാബി, മലയാളം എന്നീ ഭാഷകളിലും അവർ പാടിയിട്ടുണ്ട്.സംഗീതസംവിധായകൻ, നിർമ്മാതാവ്, സംവിധായകൻ എന്നീ നിലകളിൽ പ്രശസ്തനായ വിശാൽ ഭരദ്വാജിനെ വിവാഹം കഴിച്ചു.
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
ഗിരിജ വ്യാസ്

നാല് തവണ ലോക്‌സഭാംഗം, രണ്ട് തവണ കേന്ദ്രമന്ത്രി, ദേശീയ വനിതാ കമ്മീഷൻ
ചെയർപേഴ്സൺ, രാജസ്ഥാൻ പ്രദേശ് കോൺഗ്രസ് കമ്മിറ്റി അധ്യക്ഷ, സംസ്ഥാന മന്ത്രി, രാജസ്ഥാൻ നിയമസഭാംഗം എന്നീ നിലകളിൽ പ്രവർത്തിച്ച ഉദയ്പ്പൂരിൽ നിന്നുള്ള മുതിർന്ന
ഇന്ത്യൻ നാഷണൽ കോൺഗ്രസ് പാർട്ടി 
നേതാവായിരുന്നു
** ഗിരിജാ വ്യാസ്.(1946-2025) **

## ജീവിതരേഖ
രാജസ്ഥാനിലെ ഉദയ്പ്പൂരിൽ കൃഷ്ണ ശർമ്മയുടെയും യമുനാ ദേവി വ്യാസിൻ്റെയും മകളായി 1946 ജൂലൈ 8ന് ജനനം.
പ്രാഥമിക വിദ്യാഭ്യാസത്തിന് ശേഷം
ഉദയ്പ്പൂർ യൂണിവേഴ്സിറ്റിയിൽ നിന്ന്
ബിരുദാനന്തര ബിരുദം നേടിയ ഗിരിജ 
ഡൽഹി യൂണിവേഴ്സിറ്റിയിൽ നിന്ന്
ഡോക്ട്രേറ്റ് നേടി പഠനം പൂർത്തിയാക്കി.
## രാഷ്ട്രീയ ജീവിതം
1977 മുതൽ 1984 വരെ ഉദയ്പ്പൂർ ജില്ലാ കോൺഗ്രസ് കമ്മിറ്റിയുടെ അധ്യക്ഷയായാണ് രാഷ്ട്രീയ പ്രവേശനം.
1985-ൽ ആദ്യമായി രാജസ്ഥാൻ നിയമസഭാംഗമായ ഗിരിജ
1985-1990-ലെ ഹരിദേവ് ജോഷി 
മന്ത്രിസഭയിലെ കാബിനറ്റ് വകുപ്പ് മന്ത്രിയായിരുന്നു. 1991-ൽ ഉദയ്പ്പൂരിൽ നിന്നും ആദ്യമായി ലോക്സഭാംഗമായി.
1991-ൽ നരസിംഹറാവു പ്രധാനമന്ത്രിയായതോടെ കേന്ദ്ര മന്ത്രിസഭാംഗമായി തിരഞ്ഞെടുക്കപ്പെട്ടു.
1993-ൽ മന്ത്രിസ്ഥാനം രാജിവച്ച് 
ദേശീയ മഹിളാ കോൺഗ്രസ് അധ്യക്ഷയായി.
1996, 1999, 2009 ലോക്‌സഭകളിൽ 
അംഗമായിരുന്ന ഗിരിജ 
മൻമോഹൻ സിംഗ് പ്രധാനമന്ത്രിയായിരുന്ന
രണ്ടാം യുപിഎ സർക്കാരിലെ 
കേന്ദ്ര കാബിനറ്റ് വകുപ്പ് മന്ത്രിയായും പ്രവർത്തിച്ചിട്ടുണ്ട്.
2018-ലെ രാജസ്ഥാൻ നിയമസഭ തിരഞ്ഞെടുപ്പിൽ ഉദയ്പ്പൂർ സിറ്റി മണ്ഡലത്തിൽ നിന്നും മത്സരിച്ചെങ്കിലും പരാജയപ്പെട്ടു. 2019-ൽ സജീവ രാഷ്ട്രീയത്തിൽ നിന്നു വിരമിച്ചു.

** പ്രധാന പദവികളിൽ **

* 2013-2014 : കേന്ദ്ര നഗര ദാരിദ്ര്യ നിർമ്മാർജ്ജന വകുപ്പ് മന്ത്രി
* 2009-2014 : ലോക്‌സഭാംഗം, ചിത്തോർഗഢ്
* 2009-2014 : ലോക്സഭയിലെ ചീഫ് വിപ്പ്
* 2005-2011 : ദേശീയ വനിത കമ്മീഷൻ ചെയർപേഴ്സൺ
* 1999-2003 : രാജസ്ഥാൻ പ്രദേശ് കോൺഗ്രസ് കമ്മിറ്റി അധ്യക്ഷ
* 1999-2004 : ലോക്സഭാംഗം, ഉദയ്പ്പൂർ
* 1996-1998 : ലോക്സഭാംഗം, ഉദയ്പ്പൂർ
* 1993-1996 : മഹിളാ കോൺഗ്രസ് ദേശീയ അധ്യക്ഷ
* 1991-1993 : ഡെപ്യൂട്ടി യൂണിയൻ മിനിസ്റ്റർ, വിവര സാങ്കേതിക സംപ്രേക്ഷണ വകുപ്പ്
* 1991-1996 : ലോക്സഭാംഗം, ഉദയ്പ്പൂർ
* 1985-1990 : സംസ്ഥാന കാബിനറ്റ് വകുപ്പ് മന്ത്രി
* 1985-1990 : നിയമസഭാംഗം, ഉദയ്പ്പൂർ
* 1977-1984  : ഉദയ്പ്പൂർ ജില്ലാ കോൺഗ്രസ് കമ്മിറ്റി അധ്യക്ഷ

## മരണം
2025 മാർച്ച് 31ന് വീട്ടിലെ പൂജാ മുറിയിൽ 
ഉണ്ടായ തീപിടുത്തത്തിൽ പൊള്ളലേറ്റ് 
ചികിത്സയിൽ തുടരവെ 2025 മെയ് ഒന്നിന് അന്തരിച്ചു.

## അവലംബം

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:ദേശീയ വനിതാ കമ്മീഷൻ
വർഗ്ഗം:1946-ൽ ജനിച്ചവർ
വർഗ്ഗം:ജൂലൈ 8-ന് ജനിച്ചവർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:രാജസ്ഥാനിൽ നിന്നും ലോക്‌സഭയിൽ അംഗമായവർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
ദീപാ ദാസ്‌മുൻഷി

2023 മുതൽ കേരളത്തിൻ്റെയും 
ലക്ഷദ്വീപിൻ്റെയും ചുമതലയുള്ള 
എ.ഐ.സി.സിയുടെ ജനറൽ സെക്രട്ടറിയും
2017 മുതൽ പശ്ചിമ ബംഗാൾ പ്രദേശ് കോൺഗ്രസ് കമ്മിറ്റിയുടെ വർക്കിംഗ് വൈസ് പ്രസിഡൻ്റുമായ കൽക്കട്ടയിൽ നിന്നുള്ള ഇന്ത്യൻ നാഷണൽ കോൺഗ്രസ്
നേതാവാണ് 
**ദീപാ ദാസ്മുൻഷി(15 ജൂലൈ 1946)**
2012 മുതൽ 2014 വരെ സംസ്ഥാന ചുമതലയുള്ള കേന്ദ്രമന്ത്രിയായിരുന്ന ദീപ
പതിനഞ്ചാം ലോക്സഭയിലും 
2006 മുതൽ 2009 വരെ പശ്ചിമ ബംഗാൾ
നിയമസഭയിലും അംഗമായിരുന്നു.

## ജീവിതരേഖ
പശ്ചിമ ബംഗാളിലെ കൽക്കട്ടയിൽ ബിനോയ് ഘോഷിൻ്റെയും ദുർഗയുടേയും മകളായി 1960 ജൂലൈ 15ന് ജനനം.
പ്രാഥമിക വിദ്യാഭ്യാസത്തിന് ശേഷം
രബീന്ദ്രഭാരതി യൂണിവേഴ്സിറ്റിയിൽ നിന്ന്
എം.എ ബിരുദം നേടി.

## രാഷ്ട്രീയ ജീവിതം
2006-ലെ പശ്ചിമ ബംഗാൾ നിയമസഭ തിരഞ്ഞെടുപ്പിൽ ഗോൾപോക്കർ മണ്ഡലത്തിൽ നിന്നും നിയമസഭാംഗമായ
ദീപാ ദാസ്മുൻഷി 2009-ലെ ലോക്‌സഭ തിരഞ്ഞെടുപ്പിൽ റായ്ഗഞ്ച് മണ്ഡലത്തിൽ നിന്നും പാർലമെൻ്റ് അംഗമായി തിരഞ്ഞെടുക്കപ്പെട്ടു. 2012 മുതൽ 2014 വരെ നിലവിലിരുന്ന രണ്ടാം യുപിഎ സർക്കാരിലെ സംസ്ഥാന ചുമതലയുള്ള
കേന്ദ്ര നഗരവികസന വകുപ്പ് മന്ത്രിയായിരുന്നു. നിലവിൽ 2017 മുതൽ
പശ്ചിമ ബംഗാൾ പ്രദേശ് കോൺഗ്രസ് കമ്മിറ്റിയുടെ വർക്കിംഗ് വൈസ് പ്രസിഡൻ്റും
2023 മുതൽ കേരളത്തിൻ്റെയും ലക്ഷദ്വീപിൻ്റെയും ചുമതലയുള്ള എഐസിസിയുടെ ജനറൽ സെക്രട്ടറിയുമാണ്.

## സ്വകാര്യ ജീവിതം
* ഭർത്താവ് : പ്രിയരഞ്ജൻ ദാസ്മുൻഷി
* ഒരു മകൻ

## അവലംബം

വർഗ്ഗം:മുൻ കേന്ദ്രമന്ത്രിമാർ
നോബൽ സമ്മാന ജേതാക്കളായ സ്ത്രീകളുടെ പട്ടിക

ഭൗതികശാസ്ത്രം, രസതന്ത്രം, വൈദ്യശാസ്‌ത്രം, സാഹിത്യം, സമാധാനപ്രവർത്തനങ്ങൾ, സാമ്പത്തികശാസ്ത്രം എന്നീ മേഖലകളിൽ മഹത്തായ സംഭാവനകൾക്ക്‌ നൽകുന്ന പുരസ്‌കാരമാണ്‌ നോബൽ സമ്മാനം. 1901 മുതൽ 2019 വരെ 866 പുരുഷന്മാർക്കും, 53 സ്ത്രീകൾക്കും , 24 സംഘടനകൾക്കും നോബൽ സമ്മാനം ലഭിച്ചു. രണ്ടു തവണ പുരസ്കാരം ലഭിച്ചിട്ടുള്ള ഏക വനിതയാണ്‌ മേരി ക്യൂറി.ഏറ്റവും ആദ്യം നൊബേൽ വിജേതാവായ സ്ത്രീയും മേരി ക്യൂറിയാണ് 

വനിതാ നൊബേൽ സമ്മാനജേതാക്കളെ താഴെ കാണുന്ന രീതിയിൽ തരംതിരിക്കാം:

:*17 വനിതകൾ സമാധാനത്തിനുള്ള നൊബേൽ സമ്മാനം നേടി (107 വ്യക്തികളുടെയും 28 സംഘടനകളുടെയും 12.6%)
:*16  വനിതകൾ സാഹിത്യത്തിനുള്ള നൊബേൽ സമ്മാനം നേടി  (117 ജേതാക്കളുടെ 13.7%)
:*12 വനിതകൾ വൈദ്യശാസ്ത്രത്തിനോ ശരീരശാസ്ത്രത്തിനോ ആയിട്ടുള്ള നൊബേൽ സമ്മാനം നേടി (222 ജേതാക്കളുടെ 5.4%)
:*7 വനിതകൾ രസതന്ത്രത്തിനുള്ള നൊബേൽ സമ്മാനം നേടി (186 ജേതാക്കളുടെ 3.8%)
:*4 വനിതകൾ ഭൗതികശാസ്ത്രത്തിൽ നൊബേൽ സമ്മാനം നേടി (216 ജേതാക്കളുടെ 1.9%)
:*2 വനിതകൾ സാമ്പത്തികശാസ്ത്രത്തിലും നൊബേൽ സമ്മാനം നേടി (84 ജേതാക്കളുടെ 2.4%)

ഏറ്റവും കൂടുതൽ വനിതകൾ ഒരുമിച്ചു നൊബേൽ ജേതാക്കളായ വർഷമാണ് 2009. അക്കൊല്ലം നാല് വിഭാഗങ്ങളിലായി 5 വനിതകൾ സമ്മാനാർഹരാകുകയുണ്ടായി.

## സ്ത്രീ ജേതാക്കൾ

## അവലംബം

വർഗ്ഗം:നോബൽ സമ്മാനം നേടിയ വനിതകൾ 
വർഗ്ഗം:നോബൽ സമ്മാനം
മീര

രാജസ്ഥാനിൽ ജീവിച്ചിരുന്ന വലിയ ഒരു കൃഷ്ണഭക്തയും മീരാഭജനുകൾ എഴുതി എന്നു കരുതിപ്പോരുന്ന കവിയുമാണ് **മീര** അഥവാ **മീരാബായി**. അതീവപ്രശസ്തമാണ് മീരാഭജനുകൾ. ഇന്ത്യയിലെങ്ങും വിവർത്തനം ചെയ്ത് വിദേശങ്ങളിലും ഇവ പാടിപ്പോരുന്നു. എല്ലാ ആഗ്രഹങ്ങളും മറക്കാൻ ഉതകുന്ന കൃഷ്ണഭക്തിയാണ് ഇവയിലെ മുഖ്യപ്രമേയം. മീരയെക്കുറിച്ച് ധാരാളം സിനിമകളും ഉണ്ടായിട്ടുണ്ട്.

രജപുത്ര രാജകുമാരിയായിരുന്ന മീര രാജസ്ഥാനിലെ കുട്കി ഗ്രാമത്തിൽ 1498-ൽ ജനിച്ചു. 1600-കളിലെ ഭക്തി മുന്നേറ്റ സംസ്കാരത്തിൽ ബഹുമാനിക്കപ്പെട്ടിട്ടുള്ള വ്യക്തിത്വം ആയി മീരയെ ഭക്തമാൽ പരാമർശിച്ചിരിക്കപ്പെട്ടിരിക്കുന്നു, സാമൂഹികവും കുടുംബപരവുമായ കൺവെൻഷനുകളിൽ മീരയുടെ നിർഭയമായ അവഗണന ഏറ്റവും പ്രശസ്തമായ ഐതിഹ്യങ്ങളിൽ ചൂണ്ടിക്കാട്ടുന്നു. ഭഗവാൻ ശ്രീകൃഷ്ണനോടുള്ള ഭക്തി, കൃഷ്ണനെ അവരുടെ ഭർത്താവായി പരിഗണിക്കുന്നു, മതപരമായ അവരുടെ തികഞ്ഞ ഭക്തിയുടെ പേരിൽ ബന്ധുക്കളാൽ അവർ പീഡിപ്പിക്കപ്പെട്ടു.

മീരയെക്കുറിച്ചുള്ള പല കവിതകളും ഭജൻ എന്ന് അറിയപ്പെടുന്നു, ഇന്ത്യയിലുടനീളം ഇത് പ്രശസ്തമാണ്. 
## അവലംബം

## പുറത്തേക്കുള്ള കണ്ണികൾ

വർഗ്ഗം:കൃഷ്ണഭക്തർ
ബിഷ്ണോയ്

പടിഞ്ഞാറൻ ഥാർ മരുഭൂമിയിലും ഇന്ത്യയുടെ വടക്കൻ സംസ്ഥാനങ്ങളിലും കാണപ്പെടുന്ന ഒരു ഹിന്ദു മതവിഭാഗമാണ് **ബിഷ്ണോയ്**. (വിഷ്നോയ് എന്നും അറിയപ്പെടുന്നു)വൈഷ്ണവ ആരാധകരായ ഒരു വിഭാഗമാണിവർ. ഗുരു ജംബേശ്വർ രൂപപ്പെടുത്തിയ ഇരുപത്തി ഒൻപത് തത്ത്വങ്ങൾ അടിസ്ഥാനമാക്കിയാണ് ബിഷ്ണോയികൾ ജീവിച്ചുവരുന്നത്. പ്രകൃതിസംരക്ഷണത്തിലും, സസ്യജന്തുജാലങ്ങളോടുള്ള സ്നേഹത്തിലും ബിഷ്ണോയികൾ പ്രസിദ്ധരാണ്. ഇവരെ **പ്രഹ്ലാദപന്ഥികൾ** എന്നും അറിയപ്പെടുന്നു. 2010 ലെ കണക്കനുസരിച്ച് 600,000 വിഷ്നോയ് വിഭാഗത്തിന്റെ അനുയായികൾ വടക്കൻ, മധ്യ ഇന്ത്യയിൽ താമസിക്കുന്നുണ്ട്.

## പേരിന്റെ ഉല്പത്തി
ബീസ്  ഇരുപത്, നൗ  ഒൻപത് ഈ രണ്ടു വാക്കുകൾ ചേർന്നാണ് ബിഷ്ണോയ് എന്ന വാക്കുണ്ടായത്.

## 1730-ലെ കൂട്ടക്കൊല

രാജാവിന്റെ ആൾക്കാർ മരം മുറിക്കുന്നതു തടയാൻ 1730-ൽ 363 ബിഷ്ണോയികൾക്ക് ജീവൻ ബലിനൽകേണ്ടിവന്നു. മരം മുറിക്കാതിരിക്കാൻ മരത്തിൽ കെട്ടിപ്പിടിച്ച് നിൽകുകയാണ് ചെയ്തത്. 1730 സെപ്റ്റംബർ 9-ന് ജോധ്പൂറിന്റെ മഹാരാജാവായ അഭയ് സിംഗിന്റെ പടയാളികൾ വിറകിനായി ഒരു ബിഷ്ണോയി ഗ്രാമമായ **ഖെജാരി**യിലെ മരങ്ങൾ മുറിക്കാനായി എത്തിയതറിഞ്ഞ് ഗ്രാമത്തിലെ അംഗമായ **അമൃതാ ദേവി** അവരെ തടയാൻ ശ്രമിക്കുകയും, അവരുടെ അപേക്ഷയെ പടയാളികൾ നിരസിച്ചതിനെ തുടർന്ന് അമൃതാദേവിയും അവരുടെ കുടുംബവും വെട്ടാനുള്ള വൃക്ഷങ്ങളെ കെട്ടിപ്പിടിച്ചുകൊണ്ടു നിലകൊള്ളുകയും ചെയ്തു. ഇതിലും പിന്തിരിയാതിരുന്ന പടയാളികൾ ആ കുടുംബത്തിലെ എല്ലാവരേയും മരങ്ങളോടൊപ്പം വെട്ടിവീഴ്ത്തി. ഇതറിഞ്ഞ് തടിച്ചു കൂടിയവരിൽ മരങ്ങളെ ആലിംഗനം ചെയ്ത 363-ബിഷ്ണോയികളേയും അതേ രീതിയിൽ പടയാളികൾ മരങ്ങളോടൊപ്പം വെട്ടി വീഴ്ത്തി. ഇതറിഞ്ഞ മഹാരാജാവ് തന്റെ പടയാളികളെ മരം വെട്ടുന്നതിൽ നിന്നും തടയുകയായിരുന്നു.

## 29 തത്ത്വങ്ങൾ
ബിഷ്ണോയുകളുടെ ജീവിതത്തിൽ പാലിക്കേണ്ടുന്ന ഇരുപത്തിഒൻപതു നിയമങ്ങൾ താഴെക്കൊടുത്തിരിക്കുന്നു.

# സന്താനത്തിന്റെ ജനനം മുതൽ 29-ദിവസത്തെ തൊട്ടുകൂടായ്മ 
# ഒരു സ്ത്രീയുടെ ആർത്തവദിനങ്ങളിൽ 5-ദിവസത്തെ വേർപിരിവ്
# അതി രാവിലെയുള്ള കുളി
# Obey the ideal rules of life: Modesty
# Obey the ideal rules of life: Patience or satisfactions
# Obey the ideal rules of life: Purifications
# ദിവസത്തിൽ രണ്ടു പ്രാവശ്യം സന്ധ്യാവന്ദനം
# Eulogise God, The Lord Vishnu in evening hours (Aarti)
# യജ്ഞം (ഹോമം) എല്ലാ ദിവസം രാവിലെയും
# വെള്ളവും പാലും വിറകും അരിച്ചെടുക്കുക
# Speak pure words in all sincerity
# Adopt the rule of forgiveness and pity
# കളവ് പാടില്ല
# Do not condemn or criticize
# കള്ളം പറയാൻ പാടില്ല
# വാദപ്രതിവാദങ്ങളിൽ സമയം കളയരുത്
# അമാസാസികളിൽ വ്രതം അനുഷ്ടിക്കുകയും ഭഗവാൻ വിഷ്ണുവിനെ പൂജിക്കുകയും ചെയ്യുക.
# എല്ലാ ജീവജാലങ്ങളോടും കരുണകാണിക്കുക
# പച്ചയായ മരങ്ങൾ മുറിക്കരുത്, പരിസ്ഥിതിയെ സംരക്ഷിക്കണം
# Crush lust, anger, greed and attachment
# Accept food and water from our purified people only
# To provide a common shelter for male goat/sheep to avoid them being slaughtered in abattoirs
# കാളകളെ വന്ധ്യംകരിക്കരുത്
# കറുപ്പ് ഉപയോഗിക്കരുത്
# പുകയിലയും പുകവലിയും അരുത്
# ഭാംഗ് ഉപയോഗിക്കരുത്
# വൈനും മറ്റുതരത്തിലുള്ള മദ്യങ്ങളും ഉണ്ടാക്കരുത്
# ഇറച്ചി കഴിക്കരുത്, എല്ലായ്പ്പോഴും സസ്യാഹാരിയായിരിക്കുക
# നീലനിറത്തിലുള്ള തുണികളുപയോഗിക്കരുത്

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ ജനവിഭാഗങ്ങൾ
ഹാഷിർ മുഹമ്മദ്

മലയാള തിരക്കഥാകൃത്താണ് **ഹാഷിർ മുഹമ്മദ്** (ജനനം: 1984 നവംബർ 18). 'നീലാകാശം പച്ചക്കടൽ ചുവന്ന ഭൂമി' എന്ന ചിത്രത്തിന്റെയും '5 സുന്ദരികൾ' എന്ന ചിത്രത്തിലെ 'ആമി' എന്ന ഭാഗത്തിന്റെയും തിരക്കഥ രചിച്ചത് ഇദ്ദേഹമാണ്. താമസിച്ചിരുന്ന ഫ്ലാറ്റിൽ യുവതിയെ മാനഭംഗപ്പെടുത്താൻ ശ്രമിച്ച കുറ്റത്തിന് ഇയാളെ പോലീസ് അറസ്റ്റ് ചെയ്യുകയുണ്ടായി. കോടതി 14 ദിവസത്തേയ്ക്ക് ഇയാളെ റിമാന്റ് ചെയ്തു.

## ആദ്യകാല ജീവിതവും വിദ്യാഭ്യാസവും
കോട്ടയ്ക്കൽ ജനിച്ച ഇദ്ദേഹം 2006 ബാച്ചിൽ തിരുവനന്തപുരം എഞ്ചിനിയറിംഗ് കോളേജിൽ നിന്ന് പാസായ വ്യക്തിയാണ്.

## ജോലി
വിദ്യാഭ്യാസത്തിനുശേഷം ചലച്ചിത്രങ്ങളിൽ പ്രവർത്തിക്കുന്നതിനു മുൻപ് ഇദ്ദേഹം ആക്സഞ്ച്വർ, നോക്കിയ, എച്ച്.സി.എൽ., നോക്കിയ, ഡ്യൂയിഷ് ബാങ്ക് എന്നിവിടങ്ങളിൽ അഞ്ചു വർഷം പ്രവർ‌ത്തിച്ചിരുന്നു. ചെന്നൈ, ബാങ്കളൂർ, ഹെൽസിങ്കി, സിങ്കപ്പൂർ എന്നിവിടങ്ങളിൽ ഇദ്ദേഹം ജോലി ചെയ്തിരുന്നു.

2013 ജൂണിൽ റിലീസ് ചെയ്ത അൻവർ റഷീദ് സംവിധാനം ചെയ്ത ആമി (5 സുന്ദരികൾ എന്ന ചലച്ചിത്രത്തിന്റെ ഒരു ഭാഗം); 2013 ഓഗസ്റ്റിൽ റിലീസ് ചെയ്ത നീലാകാശം പച്ചക്കടൽ ചുവന്ന ഭൂമി (സമീർ താഹിർ സംവിധാനം ചെയ്തത്) എന്നിവയാണ് ഇദ്ദേഹം തിരക്കഥ രചിച്ച് പുറത്തിറങ്ങിയ ചിത്രങ്ങൾ. ഇവ രണ്ടും പ്രദർശനവിജയം നേടിയവയും വിമർശകരുടെ പ്രശംസ പിടിച്ചുപറ്റിയവയുമാണ്.

## ലൈംഗികാക്രമണം സംബന്ധിച്ച കുറ്റാരോപണവും പോലീസ് അറസ്റ്റും
2014 ഫെബ്രുവരി 28-ന്, മരട് പോലീസ് ഹാഷിർ മുഹമ്മദിനെ ഇദ്ദേഹത്തിന്റെ അപ്പാർട്ട്മെന്റിൽ നിന്ന് ഒരു സ്ത്രീയെ ലൈംഗിക ഉദ്ദേശത്തോടുകൂടി ആക്രമിച്ചു എന്ന കുറ്റത്തിന് അറസ്റ്റ് ചെയ്യുകയുണ്ടായി.

പത്താം നിലയിൽ താമസിക്കുന്ന വീട്ടമ്മ, നാലാം നിലയിൽ സഹോദരി താമസിക്കുന്ന ഫ്ലാറ്റിൽ ബേബി ഫുഡ് എടുക്കാനായി വന്നപ്പോൾ മുകളിലത്തെ നിലയിൽ നിന്ന് നഗ്നനായി വന്ന ഹാഷിർ ആക്രമിക്കുകയായിരുന്നു. ചെറുത്തുനിന്ന യുവതിയെ ആക്രമിച്ചതിനെത്തുടർന്ന് കരച്ചിൽ കേട്ട് പുറത്തിറങ്ങിയ അയൽക്കാർ ഇദ്ദേഹത്തെ കീഴ്പ്പെടുത്തി പോലീസിലേൽപ്പിച്ചു. ഹാഷിർ മയക്കുമരുന്നുപയോഗിച്ചിരുന്നുവെന്നും പോലീസ് വെളിപ്പെടുത്തി. ഇദ്ദേഹത്തിന്റെ ഫ്ലാറ്റിൽ നിന്ന് പോലീസ് കഞ്ചാവ് പിടിച്ചെടുക്കുകയുണ്ടായി.

കുറ്റകൃത്യങ്ങൾക്ക് എറണാകുളം സെഷൻസ് കോടതി ഇദ്ദേഹത്തിന് മൂന്നര വർഷം തടവും നാൽപ്പതിനായിരം രുപ പിഴയും വിധിക്കുകയുണ്ടായി.

## ചലച്ചിത്രങ്ങൾ

## അവലംബം

http://www.imdb.com/name/nm5761922/filmotype"IMDB"
http://www.thehindu.com/features/metroplus/the-reel-ride/article5003395.ece

## പുറത്തേയ്ക്കുള്ള കണ്ണികൾ
* ദി ഹിന്ദു മെട്രോപ്ലസ്
* ടൈംസ് ഓഫ് ഇന്ത്യ 
* ഡെക്കാൻ ഹെറാൾഡ്
* m3db.com
* മലയാളസംഗീതം
8 ¼ സെക്കന്റ്

കനകരാഘവൻ സംവിധാനം ചെയ്ത് മിയ ജോർജ്ജ്, പദ്മസൂര്യ എന്നിവർ പ്രധാന വേഷത്തിലഭിനയിച്ച ഒരു മലയാളചലച്ചിത്രമാണ് **8 ¼ സെക്കന്റ്** (എട്ടേകാൽ സെക്കന്റ്) ഏറ്റവും ദൈർഘ്യമേറിയ വെള്ളത്തിനടിയിൽ ചിത്രീകരിച്ച ഗാനം ഈ ചിത്രത്തിലേതാണ്. ചിത്രത്തിൽ മൂന്നു ക്യാമറകൾ ഒരേ സമയം ഉപയോഗിക്കുക വഴി ഒരു സിൻ പോലും മുറിച്ച് വേറെ ഷോട്ടുകൾ ആക്കി മാറ്റേണ്ട ആവശ്യം ഇല്ലായിരുന്നു. ഇവരെ കൂടാതെ സുരാജ് വെഞ്ഞാറമൂട്, മധു, ജനാർദ്ദനൻ, വിജയരാഘവൻ തുടങ്ങിയവരും ചിത്രത്തിൽ അഭിനയിക്കുന്നുണ്ട്. റഫീഖ് അഹമ്മദിൻറെ വരികൾക്ക് ഈണം പകർന്നിരിക്കുന്നത് സന്തോഷ് കോളിനാണ്.

## ഇതിവൃത്തം
സന്ദീപ് (പദ്മസൂര്യ) എന്ന കഥാപാത്രമാണ് ചിത്രത്തിലെ നായകൻ. അദ്ദേഹം ഒരു തൊഴിൽ രഹിതനാണ്. നാട്ടിലെ പ്രധാന ധനികനായ മേമോം സാറിന്റെ വീട്ടിലെ ഡ്രൈവറാണ് സന്ദീപിന്റെ അച്ഛൻ. മേനോന്റെ മകൾ നീതു (ജിമി ) മുംബയിൽ സൗണ്ട് എഞ്ചിനീയറാണ്. തന്റെ തറവാട് സന്ദർശിക്കാനും ഹൈറേഞ്ചിലെ കുന്നുകളിൽ നിന്ന് ചില പ്രത്യേക ശബ്ദങ്ങൾ റെക്കോഡ് ചെയ്യാനുമായി നീതു നാട്ടിലെത്തുന്നതോടെ സന്ദീപിന്റെ ജീവിതം മാറിമറിയുന്നു. നീതുവുമായുള്ള സൗഹൃദത്തിലൂടെ തന്നിൽ മറഞ്ഞു കിടന്ന പല കഴിവുകളും സന്ദീപ് കണ്ടെത്തുന്നു. അതേ സമയം ഇടുങ്ങിയ മനസുള്ള തന്റെ കാമുകനായ മിഥുനേക്കുറിച്ച് (രോഹിത്ത് വിജയൻ)ആശങ്കയുമുണ്ടാവുന്നു. നീതുവിന് കേരളത്തിലേയ്ക്ക് ട്രാൻസ്ഫർ കിട്ടുന്നു. അവൾ തന്റെ സ്ഥാപനത്തിൽത്തന്നെ സന്ദീപിനും ഒരു ജോലി വാങ്ങിക്കൊടുക്കുന്നു. അങ്ങനെ അവർ തമ്മിൽ അടുക്കുന്നതും തുടർന്നുള്ള സംഭവങ്ങളുമാണ് ചിത്രത്തിന്റെ ഇതിവൃത്തം.

## അവലംബം
* http://www.doolnews.com/padmasoorya-and-miya-in-ettekaal-second-255.html
* വെള്ളത്തിനടിയിലെ പാട്ടുമായി എട്ടേകാൽ സെക്കൻറ്!

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
ലക്ഷ്മി (ഹിന്ദി ചലച്ചിത്രം)

രാഗേഷ് കുക്കുനൂർ സംവിധാനം ചെയ്ത് 2014ൽ പുറത്തിറങ്ങാൻ പോകുന്ന ഒരു ഹിന്ദി ചലച്ചിതമാണ് ലക്ഷ്മി. ഇന്ത്യയിലെ വിവിധഭാഗങ്ങളിൽ നടക്കുന്ന മനുഷ്യക്കടത്തിനേയും ബാലവേശ്യാവൃത്തിയേയുമാണ് ചിത്രത്തിൽ പരാമർശിച്ചിരിക്കുന്നത്. മൊണാലീ ഠാക്കൂർ ലക്ഷ്മി എന്ന ചിത്രത്തിലെ പ്രധാന കഥാപാത്രമായി അഭിനയിക്കുന്നു. 2014 ജനുവരിയിൽ ചിത്രം കാലിഫോർണിയയിലെ പാം സ്പ്രിങ്സ് അന്താരാഷ്ട്ര ചലച്ചിത്രമേളയിൽ പ്രദർശിപ്പിക്കുകയും ഓഡിയൻസ് അവാഡ് കരസ്ഥമാക്കുകയും ചെയ്തിരുന്നു. ജനുവരി 17നു ചിത്രം പുറത്തിറങ്ങാൻ തീരുമാനിച്ചിരുന്നെങ്കിലും കുട്ടികൾക്കെതിരായ ലൈംഗിക അധിക്രമം ചിത്രത്തിലുള്ളതിനാൽ സെൻസർ ബോഡ് അനുമതി നിഷേധിക്കുകയായിരുന്നു.
## അവലംബം

വർഗ്ഗം:പുറത്തിറങ്ങാനിരിക്കുന്ന ഹിന്ദി ചലച്ചിത്രങ്ങൾ
തന്ത്രം

പ്രാചീന ഭാരതത്തിൽ ഉടലെടുത്ത ഒരു തരം ധ്യാനമാർഗ്ഗമാണ് ***തന്ത്രം*** അഥവാ *തന്ത്ര*. ഇത് ഭാരതത്തിൽ ഏ ഡി അഞ്ചാം നൂറ്റാണ്ടിന് മുനുപ് രൂപംകൊണ്ടതാണെന്ന് ചരിത്രരേഖകൾ കാണിക്കുന്നത്. ദക്ഷിണം, സമയം, വാമം,കൌളം തുടങ്ങി ധാരാളം ശാഖകൾ ഉൾക്കൊള്ളുന്ന ഒരു ധ്യാനമാർഗ്ഗമാണിത്. ഇതിൽ പരാമർശിക്കുന്ന കാര്യങ്ങൾക്ക് ശാസ്ത്രീയമായ തെളിവുകളുടെ അഭാവമുള്ളതിനാൽ കപടശാസ്ത്രമായി പരിഗണിക്കുന്നു. ഈ ധ്യാനമാർഗ്ഗം ഹിന്ദു, ബുദ്ധ, ജൈന വിശ്വാസധാരകളിൽ ആചരിക്കപ്പെടുന്നു.  ധാരാളം നിഗൂഢതകൾ നിറഞ്ഞ താന്ത്രികഗ്രന്ഥങ്ങളെല്ലാം തന്നെ വിരചിതമായിരിക്കുന്നത് സംസ്കൃതഭാഷയിലാണെന്നുള്ളതും ഇതിൻറെ ഗ്രാഹ്യതയ്ക്ക് വെല്ലുവിളിയാകാറുണ്ട്. ഹൈന്ദവ വിശ്വാസത്തിൽ പല ക്ഷേത്രങ്ങളും താന്ത്രിക ആരാധന കാണാം. ശിവനും പാർവ്വതിക്കും തന്ത്രയിൽ സവിശേഷ സ്ഥാനം തന്നെയുണ്ട്. 

### അവലംബം

വർഗ്ഗം:ഹൈന്ദവം
വർഗ്ഗം:കപടശാസ്ത്രം
സൂത്രം

ഏതെങ്കിലും ഒരാശയത്തെ വളരെ ഹ്രസ്വമായി വിവരിക്കുന്ന ഒന്നോ രണ്ടോ വരികൾ അടങ്ങുന്ന ലിഖിതത്തെയാണ് *സൂത്രം* എന്ന് പറയുന്നത്. സൂത്രങ്ങൾ കൂടുതലും ശ്ലോക രൂപത്തിലാണെങ്കിലും അപൂർവമായി ഗദ്യരൂപത്തിലുമുണ്ടാവാം പല സൂത്രങ്ങളും വിദ്യാർത്ഥികൾക്ക് എന്തെങ്കിലും ആശയം എളുപ്പത്തിൽ ഓർമിക്കാൻ ഉപകരിക്കുന്ന നെമോണിക്ക് (eng:Mnemonic) രൂപത്തിലാവാം. ചിലത് ഏതെങ്കിലും സാങ്കേതിക തത്ത്വത്തിന്റെ ഫോർമുലയുമാകാം
## സൂത്രലക്ഷണം
:"അല്പാക്ഷരമസന്ദിഗ്ധം
:സാരവദ് വിശ്വതോമുഖം
:അസ്‌തോഭമനവദ്യം ച
:സൂത്രം സൂത്രവിദോ വിദുഃ"
::അല്പാക്ഷരത്തോടുകൂടിയതും അസന്ദിദ്ധവും സാരവത്തും അർത്ഥഗർഭവും ഒഴുക്കുള്ളതും സുന്ദരവുമായ വാക്യങ്ങളാണ് സൂത്രങ്ങൾ

## അവലംബം

വർഗ്ഗം:ഹൈന്ദവം
എമിലി ഗ്രീൻ ബാൾക്ക്

അമേരിക്കൻ സാമ്പത്തിക ശാസ്ത്രജ്ഞയും എഴുത്തുകാരിയും ആയ **എമിലി ഗ്രീൻ ബാൾക്ക്** 1946ലെ  സമാധാനത്തിനുള്ള നോബൽ സമ്മാന ജേതാവാണ്‌.
## അവലംബം

വർഗ്ഗം:1867-ൽ ജനിച്ചവർ
വർഗ്ഗം:ജനുവരി 8-ന് ജനിച്ചവർ
വർഗ്ഗം:1961-ൽ മരിച്ചവർ
വർഗ്ഗം:ജനുവരി 9-ന് മരിച്ചവർ
വർഗ്ഗം:അമേരിക്കൻ എഴുത്തുകാർ
വർഗ്ഗം:സാമ്പത്തികശാസ്ത്രജ്ഞർ
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
ഭവതാരിണി ഇളയരാജ

ഒരു തമിഴ് ഗായികയും സംഗീതസംവിധായകയുമാണ് **ഭവതാരിണി ഇളയരാജ**(ജനനം:1981).സംഗീതസംവിധായകൻ ഇളയരാജയുടെ മകളാണ്. 2000ലെ മികച്ച ഗായികയ്ക്കുള്ള ദേശീയപുരസ്കാരം നേടിയിട്ടുണ്ട്.

## ജീവിതരേഖ
1981ൽ ഇളയരാജയുടെ മകളായി ജനിച്ചു. 2000ൽ ഭാരതി എന്ന തമിഴ് സിനിമയിലെ*മയിൽ പോല പൊണ്ണ് ഒണ്ണ്* എന്ന തമിഴ് ഗാനത്തിന്(സംഗീതം: ഇളയരാജ) ആ വർഷത്തെ മികച്ച ഗാനത്തിനുള്ള ദേശീയപുരസ്കാരം നേടി. തുടർന്ന് നിരവധി സിനിമകളിൽ ഈണം പകരുകയും ഗാനങ്ങൾ ആലപിക്കുകയും ചെയ്തു.പരസ്യ എക്സിക്യൂട്ടീവായ ആർ. ശബരിരാജിന്റെ ഭാര്യയാണ്. 
## സിനിമകൾ
*മൈ ഡിയർ കുട്ടിച്ചാത്തൻ 
*അലക്സാണ്ടർ
*കളിയൂഞ്ഞാൽ 
*ഭരതി
*അഴകി
*ഫ്രണ്ട്സ്
*ഒരു നാൾ ഒരു കനവു
*പൊൻമുടിപ്പുഴയോരത്ത്
## പുരസ്കാരങ്ങൾ
*മികച്ച ഗായികയ്ക്കുള്ള ദേശീയപുരസ്കാരം (2000)
## അവലംബം


വർഗ്ഗം:1981-ൽ ജനിച്ചവർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
ആൻ ഹാതവേ (ഷേക്സ്പിയറുടെ ഭാര്യ)

ഷേക്സ്‌പിയറുടെ ഭാര്യയായിരുന്നു **ആൻ ഹാത്‌വേ** (Anne Hathaway). (1555/56 – 6 ആഗസ്റ്റ് 1623) 1582-ലായിരുന്നു അവർ വിവാഹിതരായത്. വിവാഹിതനാകുമ്പോൾ ഷേക്സ്പിയറിന് 18 വയസ്സും ആൻന് 26-27 വയസ്സുമായിരുന്നു പ്രായം.  
## അവലംബം

## പുറത്തേക്കുള്ള കണ്ണികൾ

വർഗ്ഗം:1556-ൽ ജനിച്ചവർ
വർഗ്ഗം:1623-ൽ മരിച്ചവർ
വർഗ്ഗം:വില്യം ഷെയ്ക്സ്പിയർ
മറിന അബ്രമൊവിക്

ലോക പ്രശസ്തയായ ഒരു സെർബിയൻ അമേരിക്കൻ പ്രകടന കലാകാരിയും മനുഷ്യസ്‌നേഹിയും കലാ ചലച്ചിത്രകാരിയുമാണ് **മറീന അബ്രമോവിക്** (ജനനം 1946 നവംബർ 30). സെർബിയയിൽ ആയിരുന്നു ജനനം. 1970-കളിൽ കലാ ജീവിതം ആരംഭിച്ച മറീന *പെർഫോർമൻസ് ആർട്ടിന്റെ മുത്തശ്ശി* എന്നു സ്വയം വിശേഷിപ്പിക്കുന്നു. അവരുടെ പ്രകടനങ്ങൾ പ്രധാനമായും ശരീരകല, സഹിഷ്ണുത കല,  കലാകാരനും-സദസ്സും തമ്മിലുള്ള ബന്ധം, മനുഷ്യ ശരീരത്തിന്റെ പരിധികൾ, മനസ്സിന്റെ സാധ്യതകൾ എന്നിവ അടിസ്ഥാനമാക്കിയുള്ളതാണ്. നാലു പതിറ്റാണ്ടിലേറെ സജീവമായിരുന്ന അബ്രാമോവിക് സ്വയം "പ്രകടനകലയുടെ മുത്തശ്ശി" എന്ന് വിശേഷിപ്പിക്കുന്നു.

## ആദ്യകാലം
മുൻ യുഗോസ്ലോവിയയിലുൾപ്പെട്ടിരുന്ന സെർബിയയിലെ ബെൽഗ്രേഡിൽ 1946 നവംബർ 30 ന് വോജോ -ഡാനിക്ക ദമ്പതിമാരുടെ മകളായി മറീന ജനിച്ചു. ബെൽഗ്രേഡിലെ അക്കാദമി ഓഫ് ഫൈൻ ആർട്സിൽ 1965-1970 പഠിച്ചു. 1972-ൽ സാഗ്രെബിലെ അക്കാദമി ഓഫ് ഫൈൻ ആർട്സിൽ നിന്നും ബിരുദാനന്തര ബിരുദം കരസ്ഥമാക്കി. 1973-75 കാലഘട്ടത്തിൽ നോവി സാടിലെ അക്കാദമി ഓഫ് ഫൈൻ ആർട്സിൽ അവർ അധ്യാപികയായി. അബ്രമോവിചിന്റെ *[[റിഥം 0]]* മുതൽ ആരംഭിച്ച *റിഥം* അവതരണ പരമ്പര ഏറെ പ്രശസ്തമാണ്.

## അവലംബം


വർഗ്ഗം:കലാകാരികൾ
വർഗ്ഗം:സെർബിയ
ചോലക്കുടുവൻ

ചോലക്കുടുവന്  ഇംഗ്ലീഷിൽ  **Indian Scimitar Babbler** എന്നാണ് പേര്.  ഹിമാലയത്തിൽ കാണുന്നവ ശ്രീലങ്കയിൽ കാണുന്നവ എന്നിങ്ങനെ രണ്ടു വർഗ്ഗങ്ങളിൽ ഇവയെ കാണാം. തിങ്ങി നിറഞ്ഞ പച്ചപ്പുകൾക്കിടയിൽ ഇവയെ കണ്ടെത്തുക ബുദ്ധിമുട്ടാണ്.

## വിവരണം

നീണ്ടു വളഞ്ഞ മഞ്ഞ നിറത്തിലുള്ള കൊക്കുകളാണ് ഇവയുടെ പ്രത്യേകത. കണ്ണിലൂടെ കടന്നു പോകുന്ന വീതിയുള്ള കടുത്ത വരയുണ്ട്. വെള്ള കഴുത്തും നെഞ്ചും  കടുത്ത ചാരനിറം കലർന്ന തവിട്ടു നിറം മുകളിലും കടുത്ത ചാരനിറമോ കറുപ്പോ അടിവശത്തും. ചെറിയ വട്ടത്തിലുള്ള ചിറകുകളാണ്. ഇവയെ അപൂർവ്വമായെ പറക്കുന്നതായി കാണുകയുള്ളു. വാലിന് നല്ല വീതിയുണ്ട്.

കരിയിലകൾക്കിടയിൽ പ്രാണികളേയും പഴങ്ങളേയും തിരയാൻ ഈ കൊക്ക് സഹായിക്കും. 

## വിതരണം
രാജസ്ഥാനും ഒറീസയ്ക്കും തെക്കുഭാഗത്ത് ഇവയെ കാണാം. 

## പ്രജനനം
പ്രജനന കാലം ഡിസംബർ മുതൽ മെയ് വരെയാണ്. തറയിലൊ  കുറ്റിക്കാടുകളിലൊ വലിയ കൂട് ഉണ്ടാക്കും. നല്ല വെളുത്ത 2-4 മുട്ടകൾ ഇടുന്നു.  
## അവലംബം

## പുറത്തേക്കുള്ള കണ്ണികൾ
* Internet Bird Collection
പ്രഫുല്ല ദഹാനുക്കർ

ഒരു ഇന്ത്യൻ ചിത്രകാരിയായിരുന്നു  **പ്രഫുല്ല ദഹാനുക്കർ**. (ജനു: 1, 1934- 1 മാർച്ച്, 2014). ഗോവയിൽ ജനിച്ച  പ്രഫുല്ല ദഹാനുക്കർ പിന്നിട് തന്റെ പ്രവൃത്തിരംഗം മുംബെയിലേയ്ക്ക് മാറ്റിയിരുന്നു.

## വിദ്യാഭ്യാസകാലം
സർ. ജെ.ജെ സ്കൂളിൽ കലാപഠനം നടത്തിയ പ്രഫുല്ല 1955 ൽ സ്വർണ്ണമെഡലോടുകൂടിയാണ് ബിരുദപഠനം പൂർത്തിയാക്കിയത്.  1961 ൽ 
ഫ്രഞ്ച് സർക്കാരിന്റെ സ്കോളർഷിപ്പോടുകൂടി പാരീസിൽ പഠനം തുടർന്ന പ്രഫുല്ല സ്വദേശത്തേയ്ക്ക് മടങ്ങുകയുണ്ടായി.

## പുറംകണ്ണികൾ
* Prafulla's paintings photobook
*   Goa Art 
* Dignity Article on Prafulla Dahanukar
*   People Site 
*   Art World  
*   Quarter Art London  
*   Times of India Photo 
*   DNA news 
*   Prafulla's web site 
*   Details and slideshow on artist, Prafulla's other website  
*  Latest News 15th May 2010 

## അവലംബം

വർഗ്ഗം:ചിത്രകാരികൾ
വർഗ്ഗം:ഭാരതീയ ചിത്രകാരികൾ
വർഗ്ഗം:1934-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:മഹാരാഷ്ട്രയിൽ നിന്നുള്ള കലാകാരികൾ
ചിന്നച്ചിലപ്പൻ

ചിന്നച്ചിലപ്പന്റെ  ഇംഗ്ലീഷിലെ പേര്  **Tawny-bellied Babbler** എന്നാണ്. ശാസ്ത്രീയ നാമം *Dumetia hyperythra* എന്നാണ്.  ഈ പക്ഷിക്ക് **ചെഞ്ചിലപ്പൻ** എന്നും **ചുവന്ന വയറൻ  ചിലപ്പൻ** എന്നും പേരുണ്ട്.

## വിവരണം
ഇവയ്ക്ക് നീളമുള്ള വാലടക്കം 13 സെ.മീ ആണ് നീളം. കടുത്ത തവിട്ടു നിറം മുകളിലും ഓറഞ്ചും മങ്ങിയ നിറവും അടിയിലും. ചെമ്പിച്ച ചാര നിറം തലയുടെ മുകൾ ഭാഗത്തും. 
## വിതരണം
ഇവ ഇന്ത്യ, ശ്രീലങ്ക, തെക്കുപടിഞ്ഞാരെ നേപ്പാൾ എന്നിവിടങ്ങളിൽ തദ്ദേശമായി പ്രജനനം നടത്തുന്നവയാണ്. കുറ്റിക്കാടുകളിലും ഉയർന്ന പുല്ലുള്ള സ്ഥലങ്ങളിലും കാണുന്നു. 
## പ്രജനനം

എളുപ്പത്തിൽ കാണാൻ പറ്റാത്ത വിധത്തിൽ കൂട് കുറ്റിച്ചെടികൾക്ക് ഇടയിൽ ഉണ്ടാക്കുന്നു. 3-4 മുട്ടകൾ വരെയിടും. വട്ടത്തിലുള്ള ചെറിയ ചിറകുകളാണ്. ഇവ പ്രാണികളേയും പിന്നെ തേനും കഴിക്കുന്നു. 
## ചിത്രസഞ്ചയം

File:Tawny-bellied Babbler foraging.jpg|മദ്ധ്യപ്രദേശിലെ ഭോപ്പാലിൽ നിന്നുള്ള ചിത്രം
File:Tawny-bellied Babbler (Dumetia hyperythra) W IMG 9233.jpg|തെലങ്കാനയിലെ അനന്തഗിരി ഹിൽസിൽ നിന്ന്


## അവലംബം

* *Birds of India* by Grimmett, Inskipp and Inskipp, ISBN 0-691-04910-6
* *A Field Guide to the Birds of the Indian Subcontinent* by Kazmierczak and van Perlo, ISBN 1-873403-79-8
*Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

വർഗ്ഗം:Timaliidae
വർഗ്ഗം:Monotypic bird genera
വർഗ്ഗം:ഏഷ്യയിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ശ്രീലങ്കയിലെ പക്ഷികൾ
വർഗ്ഗം:നേപ്പാളിലെ പക്ഷികൾ
ചെഞ്ചിലപ്പൻ

ചെഞ്ചിലപ്പനെ ഇംഗ്ലീഷിൽ  **Rufous Babbler** എന്നാണു പേര്, ശാസ്ത്രീയ നാമം *Turdoides subrufa* എന്നാണ്. ഇവ പശ്ചിമഘട്ടത്തിലെ എക്കേ ഇന്ത്യൻ ഭാഗത്തെ തദ്ദേശ ഇനമാണ്. കടുത്ത തവിട്ടു നിറത്തിലുള്ള ഇവയ്ക്ക് നീണ്ട വാലുണ്ട്.  
## വിവരണം

ഇതൊരു വലിയ കരിയിലക്കിളിയാണ്. കടുത്ത ഒലീവ്-തവിട്ടു നിറത്തിലുള്ള പുറകുവശവും ചാരനിറത്തിലുള്ള നെറ്റിയുമുണ്ട്. കണ്ണുകൾ മങ്ങിയ വെള്ളയോ മഞ്ഞയോ ആണ്. പരക്കൽ തൂവലുകൾക്ക് ചെമ്പിച്ച രാശിയുണ്ട്. അടിവശം നല്ല ചെമ്പിച്ച നിറം. വയറും കഴുത്തിന്റെ നടുവശവും മങ്ങിയ ചെമ്പിച്ച നിറം.  They are 25–26&nbsp;cm long with a wing of 8.7-9.0&nbsp;cm. The tail is about 11-11.5&nbsp;cm long.

## വിതരണം

പശ്ചിമഘട്ടത്തിൽ മഹാബലേശ്വറിന് തെക്ക് കാണുന്നു. നിലത്താണ് ഇവയെ കൂടുതൽ കാണുന്നത്. പ്രാണികളും ചെറുപഴങ്ങളുമാണ് പ്രധാന ഭക്ഷണം.

## പ്രജനനം
പ്രജനനകലം ഫെബ്രുവരി തൊട്ട് നവംബർ വരെയാണ്. മരത്തിന്റെ കവരങ്ങൾക്കിടയിൽ കോപ്പപോലുള്ള കൂടാണ് ഉണ്ടാക്കുന്നത്. തിളങ്ങുന്ന കടുത്ത നീല നിറത്തിലുള്ള 2-4 മുട്ടകൾ ഇടും. 

## അവലംബം
മഞ്ഞക്കണ്ണിച്ചിലപ്പൻ

**മഞ്ഞക്കണ്ണിച്ചിലപ്പൻ**  ആംഗലഭാഷയിൽ **Yellow-eyed Babbler** എന്നു പറയുന്നു. ശാസ്ത്രീയ നാമം *Chrysomma sinense* എന്നാണ്. തെക്കേ ഏഷ്യയിൽ തുറന്ന പുൽ പ്രദേശങ്ങളിലോ കുറ്റിച്ചെടികൾക്കിടയിലൊ കൂട്ടമായി കാണുന്നു.

## വിവരണം

ഈ പക്ഷിക്ക് 18 സെ.മീ നീളമുണ്ട്. ചെറിയ കൊക്കാണ് ഉള്ളത്. മുകൾ ഭാഗം തവിട്ടു നിറം ചിറകുകൾക്ക് ചെമ്പിച്ച നിറം. കണ്ണിനു ചുറ്റും മഞ്ഞനിറം. കൊക്കിന് കറുപ്പ്. അടിവശം മങ്ങിയ മഞ്ഞ നിറം. വാലിന്റെ നടുവിലെ തൂവലുകൾക്ക് വശത്തുള്ളതിനേക്കാൾ ഇരട്ടി നീളം. പൂവനും പിടയും ഒരേ പോലെയാണ്.

## വിതരണം
ഇവ ബംഗ്ലാദേശ്, ചൈന, ഇന്ത്യ, ലാവോസ്, മ്യാൻമാർ, നേപ്പാൾ, പാകിസ്താൻ, ശ്രീലങ്ക, തയ്ലന്റ്, വിയറ്റനാം എന്നിവിടങ്ങളിലെ തദ്ദേശ ഇനമാണ്.

പശ്ചിമഘട്ടത്തിലെ കൊടുംകാടുകളിൽ ഇവയെ കാണാറില്ല.

 

ഇവയെ സാധാരണായായി പ്രജനന കാലത്തല്ലെങ്കിൽ 5-15 വരെയുള്ള കൂട്ടങ്ങളായി കാണുന്നു. കുറ്റിച്ചെടികൾക്കിടയിൽ സാധാരണാ കാണുന്ന ഇവ മുകൾ ഭാഗത്തു വരികയും പിന്നെ താഴേക്ക് അപ്രത്യക്ഷമാവുകയും ചെയ്യും. അവ പ്രാണികൾ, ചെറുപഴങ്ങൾ, തേൻ എന്നിവ കഴിക്കുന്നു. പ്രാണികളെ ഇവ കാലുകൊണ്ടാണ് പിടിക്കുന്നത്.
ജൂൺ മുതൽ ആഗസ്റ്റ് വരെയാണ് പ്രജനന കാലം.
പുല്ലുകൾ കൊണ്ടൊ നനുത്ത നാരുകൾ കൊണ്ടൊ ഉള്ള കോൺ ആകൃതിയിലുള്ള കൂടാണ് ഉണ്ടാക്കുന്നത്. പുറംഭാഗം എട്ടുകാലി വലകൊണ്ട് മൂടിയിരിക്കും. 3-5 മുട്ടകൾ വരെയിടും. മുട്ടകൾ പിങ്കു കലർന്ന വെള്ളയാണ്. അതിൽ ചെമ്പിച്ച - ചുവന്ന അടയാളങ്ങൾ ഉണ്ടായിരിക്കും. അടയിരിക്കുന്നതും കുഞ്ഞുങ്ങളെ വളർത്തുന്നതും പൂവനും പിടയും ചേർന്നാണ്. മുട്ട 15-16 ദിവസത്തിനുള്ളിൽ വിരിയും. കുഞ്ഞുങ്ങൾ ഏകദേശം 13 ദിവസംകൊണ്ട് പറക്കും.

## അവലംബം

## പുറത്തേക്കുള്ള കണ്ണികൾ

* Mangoverde: ''Yellow-eyed Babbler'' 

വർഗ്ഗം:ഏഷ്യയിലെ പക്ഷികൾ
വരയൻ ചിലപ്പൻ

**വരയൻ ചിലപ്പന്** ഇംഗ്ലീഷിൽ  **Common Babbler** എന്നാണ് പേര്. ശാസ്ത്രീയ നാമം *Turdoides caudata* എന്നാണ്. ഇന്ത്യയിൽ വരണ്ട പ്രദേശങ്ങളിലെ കുറ്റിച്ചെടികൾക്കിടയിൽ കാണുന്നു.

## വിവരണം

ചെറിയ, വണം കുറഞ്ഞ വലിയ വാലുള്ള പക്ഷിയാണ്. മുകൾ വശം ഇരുണ്ട വരകളുള്ള മങ്ങിയ മഞ്ഞ നിറം തൊട്ട് ചാരനിറം വരെയാണ്. അടിവശം വരകളില്ലാതെ മങ്ങിയതാണ്. കഴുത്ത് വെള്ളയാണ്. 

6-20 വരെയുള്ള കൂട്ടങ്ങളായി കാണുന്നു. തറയിൽ നടക്കുമ്പോൾ വാൽ ഉയർത്തിപ്പിടിച്ചിരിക്കും.. 
## പ്രജനനം

ഇവ ആഴം കുറഞ്ഞ കോപ്പ പോലെയുള്ള കൂട് ഉണ്ടാക്കുന്നു. മെയ് മുതൽ ജൂലായ് വരെയാണ് പ്രജനന കാലം. 2-3 ടർകോയ്സ് നീല മുട്ടകളിടും.  13-15 മുട്ടകളിടും. കുയിൽ ചിലപ്പോൾ ഇവയുടെ കൂട്ടിൽ മുട്ടയിടാറുണ്ട്. കുഞ്ഞുങ്ങൾ ഒരാഴ്ചകൊണ്ട് പറക്കാറാകും. കുട്ടികൾ ഇതേ കൂട്ടത്തിൽ തന്നെ ചേരും.കൂട്ടത്തിലെ ഇളയവർ സഹായികളായി കുടുണ്ടാക്കാനും  അടയിരിക്കുന്ന പഹ്സിയ്കും കുഞ്ഞുങ്ങൾക്ക് തീറ്റ കൊടുക്കാനും സഹായിക്കും..

## അവലംബം

## പുറത്തേക്കുള്ള കണ്ണികൾ

* Photographs and videos
ചാരകചിലപ്പൻ

ചാരക ചിലപ്പന് ആംഗലത്തിൽ  **Large Grey Babbler**  എന്നു പറയുന്നു. ശാസ്ത്രീയ നാമം *Turdoides malcolmi* എന്നാണ്. ഇവയെ കുറ്റിച്ചെടികൾ, തുറന്ന കാടുകൾ, തോട്ടങ്ങൾ എന്നിവിടങ്ങളിൽ സാധാരണയായി കാണാം. ഇവയെ ചെറുകൂട്ടങ്ങളായാണ് കാണുക. വെളുത്ത വാലുകൾകൊണ്ട് ഇവയെ തിരിച്ചറിയാം.  

## വിവരണം

ഇതൊരു വലിയ കരിയിലക്കിളിയാണ്. നീളമുള്ള വാലുണ്ട്. തവിട്ടു നിറത്തിലുള്ള ശരീരം, മഞ്ഞ കലർന്ന വെള്ള നിറത്തിലുള്ള വാൽ. അരപ്പാട്ടയും മേൽ വാൽമൂടിയും മങ്ങിയ ചാരനിറമാണ്. കണ്ണിനും കൊക്കിനും ഇടയിലുള്ള ഭാഗം(ഇം.lores) ഇരുണ്ടതാണ്. വെള്ള വരകളോടു കൂടിയ ചാരനിറത്തിലാണ് നെറ്റി.  ചിറകുകൾ കടുത്ത തവിട്ടുനിറമാണ്. കണ്ണും മേൽ കൊക്കും കടുത്ത തവിട്ടു നിറം. കീഴ്കൊക്ക് മഞ്ഞ കലർന്നത്. വാൽ മങ്ങിയ കുറുകെ വരകളുള്ളതാണ്.  Abnormal specimens showing albinism or leucism have been reported.
ഡെക്കാൻ പീഠഭൂമിയിൽ വച്ചാണ് ഇതിനെ ആദ്യമായി വിശദീകരിച്ചത്. ശാസ്ത്രീയ നാമം കൊടുത്തത് Colonel W H Sykes ആണ്.

## വിതരണം
ഇന്ത്യൻ ഉപഭൂഖണ്ഡത്തിൽ , ഹിമലയത്തിനു തെക്ക്, താർ മരുഭൂമിക്ക് കിഴക്ക് ബീഹാർ വരെ കാണുന്നു. 
## Behaviour and ecology

ചെരിയ കൂട്ടങ്ങളായി കാണുന്നു. ശത്രുക്കളെ കൂട്ടമായി നേരിടുന്നു. 
തറയിൽ ചാടി ചാടിയാണ് ഇര തേടുന്നത്. Individuals in a group may indulge in play behaviour. 
പ്രധാന ഭക്ഷണം പ്രാണികളാണ്. ചെറിയ പല്ലി പോലുള്ള ജീവികളേയും ഭക്ഷിക്കും. ഇവ വിത്തുകളും ധാന്യങ്ങളും ചെറിയ പഴങ്ങളും ഭക്ഷിക്കും.  
## പ്രജനനം
ഇവ എല്ലാകാലത്തും പ്രജനനം നടത്തുമെങ്കിലും മാർച്ച് മുതൽ സെപ്തംബർ വരെ യാണ് പ്രധാന കാലം. 4 മുട്ടകളാണ് ഇടുന്നത്. കൂട് ആഴം കുറഞ്ഞ കോപ്പപോലെയാണ്. കുറ്റിച്ചെടികളിൽ പ്രത്യേകിച്ച് മുള്ളുള്ളവയിൽ ആണ് കൂടുണ്ടാക്കുന്നത്. കൂട്ടിൽ കുയിലുക്അൾ മുട്ടയിടാറുണ്ട്. and the Common Hawk-Cuckoo.
ഒന്നിൽ കൂടുതൽ പിടകൾ ഒരു കൂട്ടിൽ മുട്ടയിടുകയും അടയിരിക്കുന്നതിൽ സഹകരിക്കുകയും ചെയ്യും. (എന്നാൽ ഈ വിവരം ശരിയായി പരിശോധിച്ചിട്ടില്ല.)

## അവലംബം

* Gupta, R. C. Midha, M. (1997) Breeding Biology of Large Grey Babbler, *Turdoides malcolmi*. Geobios (Jodhpur, India) 24(4):214-218.
* Gupta,RC; Midha, Meenu (1995) Drinking and bathing behaviour of Large Grey Babbler *Turdoides malcolmi* (Sykes). Zoos' Print 10(5):23.
* Gupta,RC; Midha, Meenu (1994) Observations on the behaviour of Large Grey Babbler, *Turdoides malcolmi* (Sykes). Cheetal 33(2):42-51.

## പുറത്തേക്കുള്ള കണ്ണികൾ

* Photos and videos
പുപുൽ ജയകർ

ഒരു ഇന്ത്യൻ സാംസ്കാരിക പ്രവർത്തകയും എഴുത്തുകാരിയുമായിരുന്നു **പുപുൽ ജയകർ**(സെപ്റ്റംബർ 11, 1915 – മാർച്ച് 29, 1997). ഇന്ത്യയുടെ പരമ്പരാഗത ഗ്രാമീണ കലാരൂപങ്ങളുടെയും കൈത്തറി, കരകൗശല മേഖലകളുടെയും ഉന്നമനത്തിനായുള്ള പ്രവർത്തങ്ങളിലൂടെ ശ്രദ്ധ നേടി. ഫ്രാൻസ്, അമേരിക്കൻ ഐക്യനാടുകൾ, ജപ്പാൻ തുടങ്ങിയ രാജ്യങ്ങളിൽ ഇന്ത്യൻ കലാമേളകൾ സംഘടിപ്പിച്ചു. പ്രധാനമന്ത്രിമാരായിരുന്ന ഇന്ദിരാ ഗാന്ധി, രാജീവ് ഗാന്ധി എന്നിവരുടെ സാംസ്കാരിക ഉപദേഷ്ടാവായും പ്രവർത്തിച്ചു. 1967-ൽ പത്മഭൂഷൺ ബഹുമതി ലഭിച്ചു.

## ആദ്യകാലജീവിതം
1915-ൽ ഒരു ഉയർന്ന സിവിൽ സർവീസ് ഉദ്യോഗസ്ഥന്റെ മകളായി യുണൈറ്റഡ് പ്രൊവിൻസിലെ (ഇന്നത്തെ ഉത്തർപ്രദേശ്) ഇറ്റാവയിൽ ജനിച്ചു. മാതാവ് സൂററ്റിൽ നിന്നുള്ള ഒരു ഗുജറാത്തി ബ്രാഹ്മണസ്ത്രീയായിരുന്നു. ഒരു സഹോദരനും നാല് സഹോദരിമാരുമായിരുന്നു. പിതാവിന്റെ ജോലിസംബന്ധമായ സ്ഥലം മാറ്റങ്ങൾ പുപുലിന് ചെറുപ്പത്തിൽ തന്നെ രാജ്യത്തിന്റെ വിവിധഭാഗങ്ങളിലെ കൈത്തൊഴിലുകളും മറ്റും മനസ്സിലാക്കുന്നതിന് സഹായിച്ചു. പിതാവിന് അലഹബാദിൽ നിയമനം ലഭിച്ച കാലഘട്ടത്തിലാണ് നെഹ്രു കുടുംബവുമായി അടുപ്പമുണ്ടാകുന്നത്.

1936-ൽ ലണ്ടൻ സ്കൂൾ ഓഫ് ഇക്കണോമിക്സിൽ നിന്നും ബിരുദമെടുത്തു. തിരികെ ഇന്ത്യയിലെത്തിയ ശേഷം ബാരിസ്റ്റർ മന്മോഹൻ ജയകറിനെ വിവാഹം കഴിക്കുകയും ബോംബേയിൽ സ്ഥിരതാമസമാക്കുകയും ചെയ്തു. 

## പ്രവർത്തനങ്ങൾ

ബോംബേയിൽ അവർ *ടോയ് കാർട്ട്* എന്ന പേരിൽ കുട്ടികൾക്കായി ഒരു ഇംഗ്ലീഷ് മാസിക ആരംഭിച്ചു. ഇതിൽ ജാമിനി റോയ്, എം.എഫ്. ഹുസൈൻ തുടങ്ങിയ ശ്രദ്ധേയരായ ചിത്രകാരന്മാർ ഇല്ലസ്ട്രേഷൻ ചെയ്തിരുന്നു. 1940-ൽ കസ്തൂർബാ ട്രസ്റ്റിൽ, കോൺഗ്രസ് പ്രവർത്തകയായിരുന്ന മൃദുല സാരാഭായിയുടെ സഹായി എന്ന നിലക്ക് അവർ രാഷ്ട്രീയത്തിലും ദേശീയപ്രസ്ഥാനത്തിലും സജീവമായി. 1940-കളുടെ അവസാനത്തിൽ ജെ. കൃഷ്ണമൂർത്തിയുമായി സൗഹൃദത്തിലായി. ഇതേ കാലഘട്ടത്തിൽ തന്നെയാണ് അവർ കൈത്തറി വ്യവസായമേഖലയിൽ പ്രവർത്തനമാരംഭിച്ചതും മദ്രാസിലെ ബസന്റ് നഗറിൽ *വീവേഴ്സ് സർവീസ് സെന്റർ* ആരംഭിച്ചതും. 

ഇന്ദിരാഗാന്ധിയുമായി വളരെ അടുത്ത സൗഹൃദമായിരുന്നു പുപുൽ ജയകറിന്. 1966-ൽ പ്രധാനമന്ത്രിയായപ്പോൾ ഇന്ദിരാഗാന്ധി അവരെ തന്റെ സാംസ്കാരിക ഉപദേഷ്ടാവായി നിയമിച്ചു. അവർ കരകൗശല-കൈത്തറി കോർപ്പറേഷന്റെ എക്സിക്യൂട്ടീവ് ഡയറക്റ്ററും പിന്നീട് ചെയർ പെഴ്സണും ആയി. 1974 മുതർ 3 വർഷം അവർ ആൾ ഇന്ത്യ ഹാൻഡിക്രാഫ്റ്റ്സ് ബോർഡിന്റെ അദ്ധ്യക്ഷപദവിയിൽ ഇരുന്നു.

1982-ൽ ഇന്ത്യൻ കൗൺസിൽ ഓഫ് കൾചറൽ റിലേഷൻസിന്റെ വൈസ് പ്രസിഡന്റായി. 1984-ൽ ഇന്ദിരാഗാന്ധിയുടെ നിർദ്ദേശപ്രകാരം അവർ *ഇന്ത്യൻ നാഷണൽ ട്രസ്റ്റ് ഫോർ ആർട്ട് ആന്റ് കൾചറൽ  ഹെറിറ്റേജ്* സ്ഥാപിച്ചു. 1985 മുതൽ 1989 വരെ ഇന്ദിരാഗാന്ധി മെമ്മോറിയൽ ട്രസ്റ്റിന്റെ വൈസ് ചെയർമാനായിരുന്നു.

ബംഗാളിലെ *ഹങ്ക്രി ജനറേഷൻ* എന്ന സാഹിത്യപ്രസ്ഥാനത്തെ പുപുൽ ജയകർ പിന്തുണച്ചിരുന്നു. ഇന്ത്യ, യു.എസ്., ഇംഗ്ലണ്ട്, ചില ലാറ്റിനമേരിക്കൻ രാജ്യങ്ങൾ എന്നിവിടങ്ങളിൽ കൃഷ്ണമൂർത്തി ഫൗണ്ടേഷൻ സ്ഥാപിക്കുന്നതിൽ അവർ പ്രമുഖ പങ്ക് വഹിച്ചു. മരണം വരെയും കൃഷ്ണമൂർത്തി ഫൗണ്ടേഷനിൽ സജീവമായി പ്രവർത്തിച്ചിരുന്നു.

## കുടുംബം
1937-ൽ മന്മോഹൻ ജയകർ എന്ന ബാരിസ്റ്ററെ വിവാഹം കഴിച്ചു. അദ്ദേഹം 1972-ൽ അന്തരിച്ചു. 1938-ൽ മകൾ, രാധിക ഹെഴ്സ്ബെർഗർ, ജനിച്ചു. പ്രശസ്ത കഥക് നർത്തകി അദിതി മംഗൾദാസ് അനന്തരവളാണ്.

പുപുൽ ജയകർ  1997 മാർച്ച് 29-ന് മുംബൈയിൽ നിര്യാതയായി.

## അവലംബം
മെറ്റാക്രിട്ടിക്

**മെറ്റാക്രിട്ടിക്** എന്നത് ചലച്ചിത്രങ്ങളുടെയും ആൽബങ്ങളുടെയും ഗെയിമുകളുടെയും നിരൂപണങ്ങൾ ശേഖരിക്കുന്ന ഒരു വെബ്സൈറ്റാണ്.

## അവലംബങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:വെബ്സൈറ്റുകൾ
വർഗ്ഗം:ഓൺലൈൻ ചലച്ചിത്ര ഡാറ്റാബേസുകൾ
ജേസിക്ക ആബേൽ

പ്രശസ്തയായ ഒരു കോമിക് ബുക്ക്‌ എഴുത്തുകാരിയാണ് **ജേസിക്ക ആബേൽ**. ഒരു ചിത്രകാരി കൂടിയാണ് ഇവർ.

## അവലംബം


വർഗ്ഗം:1969-ൽ ജനിച്ചവർ
ഫിയോന ജോയ് ഹകിൻസ്

പ്രശസ്തയായ ഓസ്ട്രേലിയൻ  സംഗീതജ്ഞയും, പിയാനോ വായനക്കാരിയും , ഗായികയുമാണ്‌ ഫിയോന ജോയ് ഹകിൻസ്.

## അവലംബം


## പുറം കണ്ണികൾ
* Official website

വർഗ്ഗം:ഗായകർ
വർഗ്ഗം:1964-ൽ ജനിച്ചവർ
കേറ്റ് ബ്ലാൻചെറ്റ്

ഒരു ഓസ്ട്രേലിയൻ ചലച്ചിത്രനടിയാണ് കാതറീൻ എലീസ് "കേറ്റ്" ബ്ലാൻചെറ്റ്(ജനനം:14 മേയ് 1969). മൂന്ന് ബാഫ്റ്റ, മൂന്ന് ഗോൾഡൻ ഗ്ലോബും രണ്ട് ഓസ്കാർ അവാർഡുകളുമടക്കം നിരവധി പുരസ്ക്കാരങ്ങൾ നേടിയിട്ടുണ്ട്. ബ്ലൂ ജാസ്മിൻ എന്ന ചിത്രത്തിലെ അഭിനയത്തിനായിരുന്നു ഓസ്കാർ പുരസ്കാരം.

ശേഖർ കപൂർ സംവിധാനം ചെയ്ത എലിസബത്ത് എന്ന ചിത്രത്തിൽ എലിസബത്ത് രാജ്ഞിയുടെ വേഷം ചെയ്തതിലൂടെ അന്താരാഷ്ട്രപ്രശസ്തി നേടി. മികച്ച നടിക്കുള്ള ബാഫ്റ്റ, ഗോൾഡൻ ഗ്ലോബ് പുരസ്ക്കാരങ്ങളും അക്കാഡമി അവാർഡ് നാമനിർദ്ദേശവും ഈ ചിത്രത്തിലൂടെ ലഭിച്ചു. പീറ്റർ ജാക്ക്സൺ സംവിധാനം ചെയ്ത *ദി ലോർഡ് ഓഫ് ദ റിംഗ്സ്* ചലച്ചിത്ര പരമ്പരയിൽ (2001-2003) ലേഡി ഗലാഡ്രിയേൽ എന്ന എൽഫ് ആയി അഭിനയിച്ചു. 2004-ൽ മാർട്ടിൻ സ്കോർസീസിന്റെ ഏവിയേറ്റർ എന്ന ചിത്രത്തിൽ കാതറീൻ ഹെപ്‌ബേണിന്റെ വേഷം ചെയ്തു. ഈ ചിത്രത്തിലൂടെ മികച്ച സഹനടിക്കുള്ള ഓസ്ക്കാർ അടക്കം നിരവധി പുരസ്ക്കാരങ്ങൾ ലഭിക്കുകയുണ്ടായി. 2013-ൽ ബ്ലൂ ജാസ്മിൻ എന്ന വൂഡി അലെൻ ചിത്രത്തിലൂടെ മികച്ച നടിക്കുള്ള ബാഫ്റ്റ, ഗോൾഡൻ ഗ്ലോബ് പുരസ്ക്കാരങ്ങൾ നേടി. 2013-ൽ ബ്ലൂ ജാസ്മിൻ എന്ന വൂഡി അലെൻ ചിത്രത്തിലെ അഭിനയത്തിന് മികച്ച നടിക്കുള്ള  ഓസ്കാർ അവാർഡും നേടി.

2012 മാർച്ച് 30-ന് ഫ്രഞ്ച് സർക്കാർ ഷെവലിയർ പട്ടം നൽകി ആദരിച്ചു.

## പുരസ്കാരങ്ങൾ
*ഓസ്കാർ പുരസ്കാരം (2013)

## അവലംബം

## പുറത്തേക്കുള്ള കണ്ണികൾ

* 
* സിഡ്നി തിയറ്റർ കമ്പനി
* കേറ്റ് ബ്ലാൻചെറ്റ്: എ ലൈഫ് ഇൻ പിക്ചേഴ്സ് , ബാഫ്റ്റ വെബ്കാസ്റ്റ്
* ബ്ലാൻചെറ്റ്, കേറ്റ് (1969–), നാഷണൽ ലൈബ്രറി ഓഫ് ഓസ്ട്രേലിയ, ട്രോവ്

വർഗ്ഗം:ഓസ്ട്രേലിയൻ ചലച്ചിത്ര നടിമാർ
വർഗ്ഗം:1969-ൽ ജനിച്ചവർ
ഉഷ ടൈറ്റസ്

കേരള സംസ്ഥാന സാമൂഹ്യക്ഷേക വകുപ്പ് സെക്രട്ടറി, ആരോഗ്യവകുപ്പ് സെക്രട്ടറി, ആരോഗ്യ വിദ്യാഭ്യാസ വകുപ്പ് സെക്രട്ടറി, പാലക്കാട്, കോഴിക്കോട് ജില്ലകളിൽ കലക്ടർ എന്നീ നിലകളിൽ അറിയപ്പെടുന്ന മലയാളിയായ ഐ.എ.എസ്. ഉദ്യോഗസ്ഥയാണ്‌ **ഡോ. ഉഷ ടൈറ്റസ്‌** (Dr. Usha Titus). പാലക്കാട്  ജില്ലയിൽ കലക്ടറായി നിയമിക്കപ്പെട്ട ആദ്യ വനിതയാണ് ഉഷ ടൈറ്റസ്. 

വെല്ലൂർ ക്രിസ്ത്യൻ മെഡിക്കൽ കോളേജിൽ നിന്നും എം.ബി.ബി.എസ്സും, ജനറൽ മെഡിസിൻ എം.ഡി., ബിരുദാനന്തര ബിരുദവും എടുത്ത ശേഷം 1993 ലാണ് ഇന്ത്യൻ അഡ്മിനിസ്‌ട്രേറ്റീവ് സർവീസിൽ ചേർന്നത്. കോഴിക്കോട്, പാലക്കാട് എന്നീ ജില്ലകളിൽ കലക്ടറായി സേവനമനുഷ്ഠിച്ചതിനു ശേഷം, ചെന്നൈ ഐ.ഐ.ടി.യിൽ രജിസ്ട്രാരായും സേവനമനുഷ്ഠിച്ചിട്ടുണ്ട്.

## അവലംബം
അഞ്ജനീബായ് മാൽപേക്കർ

പ്രമുഖയായ ഹിന്ദുസ്ഥാനി ഗായികയായിരുന്നു **അഞ്ജനീബായ് മാൽപേക്കർ** (22 ഏപ്രിൽ  1883 – 7 ആഗസ്റ്റ് 1974). ബേന്തിബാസാർ ഖരാനയിലെ ഉസ്താദ് നസീർ ഖാന്റെ പക്കൽ എട്ടാം വയസ്സു മുതൽ ശാസ്ത്രീയ സംഗീത പരിശീലനമാരംഭിച്ചു. പതിന്നാറാം വയസിൽ മുംബൈയിലായിരുന്നു അരങ്ങേറ്റം. 1920 വരെ സംഗീത രംഗത്ത് സജീവമായിരുന്ന അവർ ഗുരുവിന്റെ മരണത്തോടെ പൊതു സംഗീതാവതരണങ്ങൾ അവസാനിപ്പിച്ചെങ്കിലും കുമാർ ഗന്ധർവയും കിഷോരി അമോൻകാറും അടങ്ങുന്ന വലിയൊരു നിര ശിഷ്യർക്ക് സംഗീത പരിശീലനം നൽകി.

1958 ൽ കേന്ദ്ര സംഗീത നാടക അക്കാദമി ഫെല്ലോഷിപ്പ് ലഭിക്കുന്ന ആദ്യ വനിതയായി.

## ജീവിതരേഖ
ഗോവയിലെ ഒരു കലാപാരമ്പര്യമുള്ള കുടുംബത്തിൽ  ജനിച്ചു. അമ്മയും അമ്മൂമ്മയും സംഗീത സദസ്സുകളിലെ പേരു കേട്ട ഗായികമാരായിരുന്നു.

അതീവ സുന്ദരിയായിരുന്ന അഞ്ജനീബായെ മോഡലാക്കി ചിത്രകാരൻ എം.വി. ധുരന്തർ വരച്ച എണ്ണച്ചായ ചിത്രം രാജാ രവി വർമ്മയെ ആകർഷിച്ചു. അഞ്ജനീബായെ മോഡലാക്കി ഒരു ചിത്ര പരമ്പര തന്നെ വരച്ചു. രവിവർമ്മയുടെ 1901 - 1903 കാലത്തെ ബോംബെ വാസകാലത്തായിരുന്നു ഇത്. നിലാവത്തെ വനിത (Lady in the Moon Light), സ്വർബാത്ത് വായിക്കുന്ന വനിത (Lady Playing Swarbat), മോഹിനി, നിരാശാജനകമായ വാർത്ത (The Heartbroken)

തൊണ്ണൂറ്റൊന്നാം വയസിൽ മുംബൈയിൽ മരിച്ചു.

## പുരസ്കാരങ്ങൾ
*1958 ൽ കേന്ദ്ര സംഗീത നാടക അക്കാദമി ഫെല്ലോഷിപ്പ്
## ചിത്രശാല

പ്രമാണം:Raja Ravi Varma, In Contemplation.jpg|നിരാശാജനകമായ വാർത്ത ()
File:Ravi Varma-Lady playing the swarbat.jpg|സ്വർബാത്ത് വായിക്കുന്ന വനിത ()
File:Ladies in the moonlight by RRV.jpg|നിലാവത്തെ വനിതകൾ ()

## അവലംബം

## പുറം കണ്ണികൾ

* Anjanibai Malpekar Biography and Audio Vijaya Parrikar Library of Indian Classical Music

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:കേന്ദ്ര സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:1974-ൽ മരിച്ചവർ
വർഗ്ഗം:1883-ൽ ജനിച്ചവർ
ഹെൻറിയേറ്റാ ലാക്സ്

ഹിലാ എന്നറിയപ്പെടുന്ന  അസാധാരണവും  അമരവുമായ  കോശ നിരക്ക് ( Immortal cell line) ജന്മം നല്കിയ ആഫ്രിക്കൻ-അമേരിക്കൻ വനിതയാണ് **ഹെൻറിയേറ്റാ ലാക്സ്**. വൈദ്യ -ജൈവശാസ്ത്ര രംഗങ്ങളിലെ ഗവേഷണങ്ങൾക്ക്  ഹിലാ കോശങ്ങൾ അത്യന്താപേക്ഷിതമാണ്.

### ജീവചരിത്രം
1920 ആഗസ്റ്റ് 1ന് ഹെൻറിയേറ്റാ ലാക്സ് വർജീനിയയിലെ ദരിദ്ര കുടുംബത്തിൽ ജനിച്ചു. നാലു വയസ്സും വരെ അച്ഛനമ്മമാരോടും മൂത്ത എട്ടു സഹോദരങ്ങളോടുമൊപ്പം താമസിച്ചു. 1924-ൽ പത്താമത്തെ സന്താനത്തിനു ജന്മം നല്കെ അമ്മ എലീസ അന്തരിച്ചു. അതിനു ശേഷം ഹെൻറിയേറ്റയും സഹോദരങ്ങളും പല ബന്ധു വീടുകളിലുമായി വിഭജിക്കപ്പെട്ടു. അങ്ങനെ മുത്തച്ഛന്റെ   വീട്ടിൽ താമസമാക്കിയ    ഹെൻറിയേറ്റ പതിനാലാമത്തെ വയസ്സിൽ ആദ്യത്തെ കുഞ്ഞിനെ പ്രസവിച്ചു. നാലു വയസ്സു മുതൽ മുത്തച്ഛന്റെ വീട്ടിൽ  തന്നോടൊപ്പം കളിച്ചു വളന്ന ചാർച്ചയിൽ പെട്ട പത്തൊമ്പതുകാരനായ  സഹോദരൻ  ഡേ എന്ന ഡേവിഡായിരുന്നു പിതാവ്. വീണ്ടും രണ്ടു കുട്ടികൾ പിറന്ന ശേഷമാണ്  ഇരുവരും തമ്മിലുളള വിവാഹം നടന്നത്.  

### രോഗം, ചികിത്സ, മരണം
1951- ജനുവരിയിലാണ്   സെർവിക്കൽ കാൻസറാണെന്ന് ഡോക്റ്റർമാർ കണ്ടെത്തിയത് . റേഡിയം സൂചികളുപയോഗിച്ച് ചികിത്സ നടത്തിയെങ്കിലും രോഗം ഭേദമായില്ല. അതിനെ തുടർന്ന് എക്സ്റേ വികിരണത്തിന് വിധേയാക്കപ്പെട്ടു. ചികിത്സാ സമയത്ത്  അവരുടെ ശരീരത്തിൽ നിന്നും ശേഖരിക്കപ്പെട്ട രോഗബാധിത കോശങ്ങൾക്ക് അനിതര സാധാരണമായ വളർച്ചയും അതിജീവനശേഷിയുമുണ്ടെന്ന വസ്തുത അവരെ ചികിത്സിച്ചിരുന്ന ഡോക്റ്റർ ജോർജ് ഓട്ടോ ഗെയുടെ ശ്രദ്ധയിൽ  പെട്ടു. ഇതാദ്യാമായിരുന്ന മനുഷ്യകോശങ്ങ ശരീരത്തിനു വെളിയിൽ (in vitro) വളർത്തിയെടുക്കാനായത്.
1951- ഒക്റ്റോബർ നാലിന്  ആശുപത്രിയിൽ വെച്ച് ഹെൻറിയേറ്റാ അന്തരിച്ചു. അതിനകം ഹിലാ കോശങ്ങളുടെ  ഗവേഷണ പ്രാധാന്യം വെളിപ്പെട്ടു കഴിഞ്ഞിരുന്നു. 

### നൈതികത
ഹെൻറിയേറ്റായേയോ അവരുടെ ബന്ധുക്കളേയോ അറിയിക്കാതേയും അവരുടെ അനുവാദമില്ലാതേയുമാണ്  ഡോക്റ്റർ ജോർജ് ഓട്ടോ ഗെ കോശങ്ങൾ ശേഖരിച്ചതെന്ന ആരോപണം പില്ക്കാലത്ത് ഉയർന്നു വന്നു. പക്ഷേ അക്കാലത്ത് ഇതിനെ സംബന്ധിച്ച നിയമങ്ങളോ ചിട്ടവട്ടങ്ങളോ ന്ലവിലില്ലായിരുന്നു. 
## അവലംബം

The Immortal Life of Henrietta Lacks: Rebecca Skloot,  New York City: Random House, ISBN 978-1-4000-5217-2
 ഹെൻറിയേറ്റാ ലാക്സ് ഫൌണ്ടേഷൻ 

വർഗ്ഗം:1920-ൽ ജനിച്ചവർ
വർഗ്ഗം:1951-ൽ മരിച്ചവർ
മംഗളാഭായി തമ്പുരാട്ടി

കേരളത്തിലെ ഒരു ചിത്രകാരിയായിരുന്നു **മംഗളാഭായി തമ്പുരാട്ടി**. രാജാ രവിവർമ്മയുടെ ഇളയ സഹോദരിയായ ഇവർ നിരവധി ഛായാചിത്രങ്ങളും പുരാണചിത്രങ്ങളും ജലച്ചായത്തിലും എണ്ണച്ചായത്തിലും രചിച്ചിട്ടുണ്ട്.  രാജാരവിവർമയുടെ പ്രശസ്തമായ ഛായാപടം വരച്ചത് ഇവരാണ്.
## അവലംബം


വർഗ്ഗം:കേരളീയരായ ചിത്രകാരികൾ
ചാമ്പ

കേരളത്തിൽ അങ്ങോളമിങ്ങോളം വീടുകളിൽ നട്ടുവളർത്തിവരുന്ന ഒരു ചെറിയ വൃക്ഷമാണ് **ചാമ്പ**.. ഇതിന്റെ കായ  ചാമ്പങ്ങ, ചാമ്പക്ക, ജാമ്പക്ക, ഉള്ളിചാമ്പങ്ങ മുതലായ പേരുകളിൽ അറിയപ്പെടുന്നു. മണിയുടെ രൂപത്തിൽ റോസ്, ചുവപ്പ് നിറങ്ങളിൽ മരങ്ങളിൽ തൂങ്ങിക്കിടക്കുന്ന ചാമ്പങ്ങ കാണുവാനും നല്ല ഭംഗിയുള്ളതാണ്. നല്ല ജലാംശമുള്ള കായകൾ വീടുകളിലെ ഫ്രിഡ്‌ജിൽ ഏറെക്കാലം കേടുകൂടാതെ സൂക്ഷിക്കാനാകും. വിത്തുവഴിയാണ് വംശവർദ്ധന. കാര്യമായ പരിചരണമൊന്നും വേണ്ടാത്ത മരമാണ് ചാമ്പ. ഉപ്പുവെള്ളമുള്ള സ്ഥലങ്ങളിൽ പോലും നന്നായി വളരാറുണ്ട്.

## ചിത്രശാല

പ്രമാണം:Bell Fruit - ചാമ്പ 02.JPG|ചാമ്പ
പ്രമാണം:Bell Fruit - ചാമ്പ 05.JPG|ചാമ്പയ്ക്ക ഛേദിച്ചത്
പ്രമാണം:Bell Fruit - ചാമ്പ 03.JPG|ചാമ്പയ്ക്ക കുല
പ്രമാണം:Bell Fruit - ചാമ്പ 01.JPG|ഇല
പ്രമാണം:ചാമ്പ പൂവ്‌.JPG|ചാമ്പ പൂവ്‌
പ്രമാണം:Syzygium aqueum kerala india.jpg|നന്നായി പഴുത്ത ചാമ്പക്ക
പ്രമാണം:Syzygium aqueum - watery rose apple, water apple and bell fruit - ചാമ്പക്ക.jpg


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കൂടുതൽ വിവരങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സൈസീജിയം
വർഗ്ഗം:കേരളത്തിലെ സസ്യജാലം
ജസ്സിക്ക റോസ്സി

ഇറ്റാലിയൻ വനിതാ ഷൂട്ടിങ് താരമാണ് 1992 ജനുവരി 7 നു ജനിച്ച **ജസ്സിക്ക റോസ്സി** *Jessica Rossi*   2012- ൽ നടന്ന ഒളിമ്പിക്സിൽ ഷൂട്ടിങിലെ  വുമൺസ് ട്രാപ് എന്ന വിഭാഗത്തിൽ സ്വർണ്ണമെഡൽ നേടിയിട്ടുണ്ട്.

## അവലംബം


വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:ജനുവരി 7-ന് ജനിച്ചവർ
വർഗ്ഗം:1992-ൽ ജനിച്ചവർ
റ്റിഫാനി ലിസ കോഹൻ

1984-ലെ ഒളിമ്പിക്സിൽ ഇരട്ടസ്വർണ്ണം നേടിയ നീന്തൽ താരമാണ് **റ്റിഫാനി ലിസ കോഹൻ** (ആംഗലേയം: *Tiffany Lisa Cohen*) എന്ന റ്റിഫാനി കോഹൻ. 400 മീറ്റർ- 800 മീറ്റർ ഫ്രീസ്റ്റയിൽ നീന്തൽ വിഭാഗത്തിലാണ് ഈ അമേരിക്കൻ സ്വദേശി സ്വർണ്ണം നേടിയത്. ഒരു ജൂത വനിതയായ ഇവർ  1982 -ൽ നടന്ന യു. എസ്. നാഷണൽ ചാമ്പ്യൻഷിപ്പിൽ 500-1,000, 1650 അടി ഫ്രീസ്റ്റയിലിൽ വിജയിച്ചു. FINA ലോക അക്വാട്ടിക് ചാമ്പ്യൻഷിപ്പിൽ 400 മീറ്റർ ഫ്രീസ്റ്റയിലിൽ മൂന്നാം സ്ഥാനവും നേടി.
## അവലംബം


വർഗ്ഗം:ഒളിമ്പിക് മെഡൽ ജേതാക്കൾ
കെ.എസ്. റാണാപ്രതാപൻ

കേരളത്തിൽ റേഡിയോ പ്രക്ഷേപണ രംഗത്തു പ്രവർത്തിക്കുന്ന കലാകാരനും എഴുത്തുകാരനുമാണ് **കെ.എസ്. റാണാപ്രതാപൻ** (ജനനം : 1950). കേരള സംഗീത നാടക അക്കാദമി പ്രക്ഷേപണകലയ്‌ക്കായി ഏർപ്പെടുത്തിയ അവാർഡ്‌ 1999ൽ ലഭിച്ചു.
## ജീവിതരേഖ
തൃശൂരിലെ എടത്തിരുത്തിയിൽ ജനിച്ചു. കേരളവർമ കോളജിൽനിന്ന്‌ ഗണിതശാസ്‌ത്രത്തിൽ മാസ്‌റ്റർ ബിരുദം നേടി. തിരുവനന്തപുരം ആകാശവാണിയിൽ സയൻസ് എഡിറ്ററായും പ്രോഗ്രാം എക്സിക്യുട്ടീവായും പ്രവർത്തിച്ചു. നാഷണൽ ബുക്‌ട്രസ്‌റ്റ്‌ പ്രസിദ്ധീകരിച്ച ഗോപാലൻ കണക്കു പഠിക്കുന്നു എന്ന പുസ്‌തകം ഇന്ത്യയിലെ പല ഭാഷകളിലേക്കും വിവർത്തനം ചെയ്‌തിട്ടുണ്ട്‌.

1986-ൽ രചനയും സംവിധാനവും നിർവഹിച്ച ‘ഒരു തിരി കൊളുത്തൂ’ എന്ന റേഡിയോ ഡോക്യുമെന്ററിക്ക്‌ ഏഷ്യ പെസഫിക്‌ ബ്രോഡ്‌കാസ്‌റ്റിങ്ങ്‌ യൂണിയന്റെ അന്തർദേശീയ സമ്മാനം ലഭിച്ചു. സംസ്‌കൃത നാടകമായ ഭഗവദജ്ജുകത്തിന്റെ റേഡിയോ രൂപാന്തരം സംവിധാനം ചെയ്‌തത്‌ പ്രീ ഇറ്റാലിയൻ അന്തർദ്ദേശീയ റേഡിയോ മത്സരത്തിൽ ഇന്ത്യയുടെ ഔദ്യോഗിക എൻട്രി ആയിരുന്നു. 1994-ൽ പ്രക്ഷേപണരംഗത്ത്‌ ശ്രദ്ധേയമായ വിവാദം സൃഷ്‌ടിച്ച ‘ശതാഭിഷേകം’ എന്ന നാടകത്തിന്റെ സംവിധായകനായിരുന്നു.

‘പെരിയാർ’, ‘പറമ്പിക്കുളം’, ‘കാൾ സേഗൻ-മാനവികതയുടെ ശാസ്‌ത്രകാരൻ’ എന്നീ ഡോക്യുമെന്ററി സിനിമകൾ സംവിധാനം ചെയ്‌തിട്ടുണ്ട്‌.

## കൃതികൾ
*കമ്പ്യൂട്ടർ കളിക്കാം കമ്പ്യൂട്ടർ പഠിക്കാം
*കാർ ഗൈഡ്
*ഗോപാലൻ കണക്കു പഠിക്കുന്നു
*ഡ്രൈവിങ് ഹാൻഡ് ബുക്ക്
*ഡ്രൈവിങ്ങ്‌ മാന്വൽ
*ഔട്ട്‌ ബോർഡ്‌ എഞ്ചിൻ മാന്വൽ
*ഓട്ടോ മൊബയിൽ മെക്കാനിക്‌ (വിവർത്തനം) 
*പുതിയ ഭൂമി (നാടകസമാഹാരം)
*ഉയിർത്തെഴുന്നേറ്റവർ (നാടകസമാഹാരം)
## പുരസ്കാരങ്ങൾ
*അകാശവാണിയുടെ ദേശീയപുരസ്കാരം പത്തു പ്രാവശ്യം ലഭിച്ചു.
*കേരള സംഗീത നാടക അക്കാദമി പ്രക്ഷേപണകലയ്ക്ക് ഏർപ്പെടുത്തിയ പുരസ്കാരം ലഭിച്ചു.
*ഏഷ്യാപസഫിൿ ബ്രോഡ്കാസ്റ്റിങ്ങ് യൂനിയന്റെ അന്തർദ്ദേശീയ പുരസ്കാരം
## അവലംബം


വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:പ്രക്ഷേപണ കലാകാരന്മാർ
വർഗ്ഗം:മലയാള ഗദ്യസാഹിത്യകാരന്മാർ
ടൂറിങ് അവാർഡ്

അസോസിയേഷൻ ഫോർ കമ്പ്യൂട്ടിങ്ങ് മെഷീനറിഎന്ന സംഘടന വർഷം തോറും കമ്പ്യൂട്ടർ രംഗത്തു പ്രവർത്തിക്കുന്ന പ്രതിഭകൾക്കു നൽകുന്ന പുരസ്കാരമാണ് **എ. സി. എം. എ. എം.  ടൂറിങ് അവാർഡ്**. ഈ അവാർഡിനെ കമ്പ്യൂട്ടർ രംഗത്തു നിന്നുള്ള നോബൽ സമ്മാനം എന്നും വിശേഷിപ്പിച്ചു വരുന്നു.കമ്പ്യൂട്ടർ സയൻസ് രംഗത്തെ അത്യുന്നതമായ പുരസ്കാരമായി അംഗീകരിക്കപ്പെട്ടിട്ടുണ്ട്.കമ്പ്യൂട്ടർ സയൻസിലെ ഏറ്റവും ഉയർന്ന പുരസ്കാരമായി ഇത് പൊതുവെ അംഗീകരിക്കപ്പെടുന്നു, കൂടാതെ ഇത് "കമ്പ്യൂട്ടിംഗിന്റെ നോബൽ സമ്മാനം" എന്നും അറിയപ്പെടുന്നു അല്ലെങ്കിൽ പലപ്പോഴും വിളിക്കപ്പെടുന്നു.

മഞ്ചെസ്റ്റെർ യൂണിവേഴ്സിറ്റിയിലെ ഗണിതാദ്ധ്യാപകനും ഗണിതശാസ്ത്രജ്ഞനുമായിരുന്ന അലൻ ടൂറിങിന്റെ പേരിലുള്ള പുരസ്കാരമാണ് ഇത്. ടൂറിങിനെ കൃത്രിമ ബുദ്ധി, തിയററ്റിക്കൽ കമ്പ്യൂട്ടർ സയൻസ് എന്നിവയുടെ പിതാവായി കരുതിവരുന്നു. 2007 മുതൽ ഇന്റെൽ, ഗൂഗിൾഇവയുടെ സഹായത്തോടെ 250000 ഡോളറാണ് അവാർഡ് തുക. 2014 മുതൽ, ഗൂഗിൾ നൽകുന്ന സാമ്പത്തിക പിന്തുണയോടെ, അവാർഡിനോടൊപ്പം ഒരു മില്യൺ യുഎസ് ഡോളർ സമ്മാനമുണ്ട്.

കാർനെജീ മെല്ലൻ യൂണിവേഴ്സിറ്റിയിലെ അലൻ പെർളിസ് ആണ് ഈ അവാർഡിന്റെ ആദ്യ ജേതാവ്. ഐ.ബി.എം. കമ്പനിയിലെ ഫ്രാൻകിസ് അല്ലൻ ആണ് ആദ്യ വനിത പുരസ്കാരജേതാവ്,  2006ലാണ് ഈ പുരസ്കാരം നേടിയത്. 
ഇന്ത്യയിൽ നിന്നും രാജ് റെഡ്ഡിക്കു മാത്രമേ ഈ പുരസ്കാരം ലഭിച്ചിട്ടുള്ളൂ. 2021-ലെ ഏറ്റവും പുതിയ അവാർഡ് ജേതാവ് ടെന്നസി സർവകലാശാലയിലെ ജാക്ക് ഡോങ്കാർറയാണ്.
## അവാർഡ് ജേതാക്കൾ

## ഇതും കാണൂ
*https://en.wikipedia.org/wiki/IEEE_John_von_Neumann_Medal
*https://en.wikipedia.org/wiki/Nobel_Prize
*ടൂറിങ് ടെസ്റ്റ്

## പുറം കണ്ണികൾ
*http://amturing.acm.org/
*http://www.informatik.uni-trier.de/~ley/db/journals/cacm/turing.html 

## റഫറൻസ്
 

വർഗ്ഗം:പുരസ്കാരങ്ങൾ
സലമന്ചാ

ചിലിയിലെ പ്രധാനപ്പെട്ട ഒരു തുറമുഖ നഗരമാണ് **സലമന്ചാ**.

## ചിത്രശാല

പ്രമാണം:Plaza de Aguirre.JPG|പ്ലഴാ ടെ ആഗുഇറെ (Plaza de Aguirre)
പ്രമാണം:Salamanca (Chile).JPG|


വർഗ്ഗം:ചിലിയിലെ പട്ടണങ്ങൾ
സൈക്കോട്രിയ ഡാസിയോഫ്ത്താൽമ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ഡാസിയോഫ്ത്താൽമ *** - ***Psychotria dasyophthalma***. ഇത് ജമൈക്കയിൽ തദ്ദേശീയമായി കാണപ്പെടുന്നു. 

## അവലംബം
* Kelly, D.L. 1998.  ''Psychotria dasyophthalma''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ